Euskarari bai • ZUZEU\nEuskara Batuari bai –\nEuskal Herriak euskara edota euskera behar du.\nOraingo euskara batuak ez du balio hizkuntza nazional modura euskaldun guztiontzat.\nEuskara da euskaldunon hizkuntza nazionala.\nEuskara Batua Euskaltzaindiak sorturiko beste euskalki bat besterik ez da. Artifizialegia. Laborategiko hizkuntza.\nHau entzunik batzuk haserretuko dira, beste batzuk muturtuko.\nEuskara Batu hau, Euskaltzaindiarena, frakasora kondenatua da.\nAlferrikako lana egin dute, batua deitura daukan euskara bat ez litzateke behin ere sortu behar izan.\nEuskaldunok euskaraz idazten bagenekien. Hori aski zen.\nAlfabetizakuntza, ez besterik.\nEta ez zekitenak idazten dakitenengandik ikasi.\nEta euskara ez zekitenek dakitenengandik ikasi.\nEuskara berri bat ez genuen behar ezertarako ere ez.\nDAUDE batek ez du balio euskaldun guztiontzat.\nDIDAZU batek ere ez.\nDIEZAION batek ere ez du balio.\nHiru horiek euskaldun batzuen euskara da. Ez dira guztionak.\nEuskaratik kendu behar lirateke erabiltzen ez diren parteak (niri ez dagokit ofizialki hori egitea) eta gehitu behar litzaizkioke benetan erabiltzen direnak. Hortan naiz ni.\nDAUDEren maila berdinean DAGOZ eta DAGOTZA dagoz.\nDIDAZUren maila berdinean DEUSTAZU eta DERAUTAZU.\nDIEZAION maila berean DIEZON eta DEGION.\nHau da egia. Euskal Herriaren hizkuntza nazionala euskara da.\nEuskara Batuari bai\n[Simone Weil] Errogabetasuna eta Nazioa XVI\n26 pentsamendu “Euskarari bai”-ri buruz\nBenat Castorene 2022-02-24 11:40\nDerautazu pentsatzen dut dela orai ibiltzen den” dautazu” jatorrezko forma\nBerdin deraut eta daut\nBaina nola esplika Baxenabartar anitzek “data” erraiten dutela. Adibidez “Martinek erran data jinen zela”.\nJosu Lavin 2022-02-24 11:56\nderautazu da dautazu adizkiaren forma klasikoa. Biak dira onak. Bigarrena gaur egun errealagoa, edo erreala.\nderautazu erabilera batzuetarako baliagarria. Memoria kontserbatzeko, adibidez.\nBerdin DAUT bicaina, DERAUT klasikoari dagokiona.\nDATA hori DAUT adizkiaren barianta besterik ez da. Ez da oso literarioa.\nBizkaieraz DEUST (= dit) baliokidearen kasuan deusta, dosta, doste… modukoak entzuten ahal dira.\nJoseba Aurkenerena 2022-02-24 15:16\nEne ustez, bidea da Iparraldeko ikastolek Zuberoan egiten dutena. Lehen hezkuntzan zuberera, eta gero bigarren hezkuntzara pasatzean ikasleei batua erakusten zaie. Horrela bi-biak, euskalkia eta estandarra finkatzen dituzte.\nHorrela egin beharko litzateke, ene iduriz, bizkaierazko eremu osoan, bederen.\nJosu Lavin 2022-02-24 15:52\nUlertzen dut zure proposamena.\nNirea egun, ordea, desberdina da.\nBizkaiera ere orain arte kontsideratua izan da euskalki bat.\nEz da jada nire ikuspegia bete betean.\nNire ustez bizkaierak aportatuko duena euskara maila nationalera igotzea da:\ndeutsut eta dizut maila berean\ndagoz eta daude maila berean\nleuskioe eta liokete maila berean\ndiezaiogun eta degiogun/deiogun maila berean\nBiotariko bat erabiltzen jakitea aski da, bestea ulertzearekin nahikoa, bizkaitarrak ez direnentzat, bederen.\nHiru arratsaldetan ikas daiteke.\nBizkaian aseguratu beharra dago bizkaiera literarioa ongi ikastea eta irakastea.\nHonezaz gain, bizkaiera bere partetik ere ibiliko da mendebaldeko euskara edota euskera modura.\nHori da nire proposamena\nJosu Lavin 2022-02-24 17:37\nEuskaltzaindiak eta Eusko Jaurlaritzak ba al dakite bizkaitar natural eta euskaldunek euskara batuari buruz duten iritzia? Ezagutzen al dute iritzi hau?\nBenetan uste dute ezen bizkaitar hauek euskara batua euren hizkuntza nazionaltzat daukatela?\nHau da, euskaldunon hizkuntza estandar, batu eta nazionaltzat?\nEta halakotzat ez badaukate, uste duzue, bizkaitar hauek ez luketela jakingo euskara batu honi zer falta zaion bizkaitarren hizkuntza nazionala ere izateko?\nDeutsut, adibidez, nazionala da egun? Ez. Dizut nazionala dela dinoe\nOrduan ezetz erantzungo lukete\nJosu Lavin 2022-02-25 07:46\nBizkaiera literarioan KE partikula NORI baino lehen ipintzen da eta KI bihurtzen da:\nnioke = neuskio\nhioke = heuskio\nlioke = leuskio\ngenioke = geunskio\nzenioke = zeunskio\nzeniokete = zeunskioe\nliokete = leuskioe\nniZKIoke = neuskioZ\nHau da Z bat bukaeran jarriric. Adizki guztietan.\nHARI denean O, HAIEI denean E:\nnieke = neuskie\nNORI guztiak denbora honetan batuan bezala:\nT, K, N, O, GU, ZU, ZUE, E\nKI (berez KE baino ez dena) eta BA jarririk aurretik ondokoak lortzen ditugu:\nbanio = beneutso\nKI (KE) gabeko hauetan NORI kasuak hauek:\nSTa, A, NA, TSO, SKU, TSU, TSUE, TSE\nIraganaldian -eN gehitu:\nnion = neutson\nJosu Lavin 2022-02-25 07:55\nBANEUTSO eta NEUSKIO moduko hauek dira nire ustez euskaran ere onartu behar direnak, BANIO eta NIOKE formek daukaten maila berean.\nEUTSI aditz osoa, alegia.\nJosu Lavin 2022-02-25 08:15\nESAN aditzean Euskara Batuak bizkaierazko adizkiak hartu ditu:\ndiotsot pl. diotsodaz\nniotson pl. niotsozen (niotsozan)\n-I-dunen pare -INO-dunak ere euskara dira.\ndiotsot = dinotsot\nzeinetan bukaerako Z batez pluralak egiten baitira.\nEUTSI aditza berdin.\nJosu Lavin 2022-02-25 08:40\nTE pluralgilea ere berraztertu beharra dago euskaran.\nZAUDErekin batera ZAGOZ onartuz gero,\nZAUDETErekin batera ZAGOZTE genuke.\nzagozte, zabiltzate, zaituzte, eta abar.\nHalaber 3. personan\ndiotsote, diotsete, zaituztete\nMaiz euskaldunek TE hori E modura sinplifikatzen dute. Eta hori aukeran eman behar da tipo honetakoak eduki ez ditzagun:\nzinatekete, zeniezazkiguketen, e.a.\nAnalogiaren bidez adizki asko asmatu dira euskaran, orain arte aditz koadroetan baizik bizi ez direnak, zeniezazkiguketen, adibidez.\nJosu Lavin 2022-02-25 09:46\nEuskal Aditz Batua liburuan EGIN aditzaren paradigmak aipatzen direnean bizkaierazko erabilera kontutan hartzen da. Nire ustez, Euskaltzaindiak berak ere ontzat ematen du\nGuti gutitan ikusten dira Bizkaitik kanpo ere erabiltzen diren forma hauek.\nEUTSI aditzean, ordea, ez da honelako aipurik egiten.\nJosu Lavin 2022-02-25 09:58\nGaztelaniak lehenago eta gero euskara batuak, euskara batu honek, inferioritate konplexua erein dute bizkaitar askorengan.\nGuztiongan ez, Jainkoari esker.\nEzberdinak direlako kontuaz.\nGipuzkera literarioa funditu da euskara batuarekin, bat egin dute.\nBizkaiera, ordea, eredu “nazional” horretatik kanpo utzi dute. Nahita. Deskaratuki.\ndiot eta deutsot aditz desberdinak dira, eta biak euskaran egon behar dira maila berean. Bakoitzak libreki erabili dagian bata edo bestea. Edo biak batera.\nEUTSI aditzaren adizki solte batzuk onartu ditu Euskaltzaindiak, aditz laguntzaile modura erabiltzen direnak nahita bazter utzita. Zergatik?\nikus nezake-rekin batera ikus niro erabili ahal da euskaraz.\nEta ikusi negike? Ez? Zergatik?\n/neike/ ahoskatzen da hemen. Jende gutxik erabiltzen al du?\nEz, ez borobila. Eguneroko adizkia da hori, niro ez bezala ez murriztua.\nBizkaierazko adizki euskaldun guztion ondare direlakotz.\nJosu Lavin 2022-02-25 10:56\nEuskaraz zekitenen euskaltegia | Bizigiro | Berria\nHau interesgarria da. Esaten direnak garrantzitsuak.\nEz da aski jarduera horiekin.\nNire proposamena haratago doa, batzuk jada konturatu diratekeenez.\nJosu Lavin 2022-02-25 11:41\nGauza bat da bizkaiera, bere ahozko bariante guztiekin:\ndeutsot = deutsat\nzeinak ahoskatzen baitira: deutzot, deutzat, dotzot, dotzat, dotzet…\neta beste bat horiek idazteko forma egokiena:\ndeutsot eta deutsat\nJosu Lavin 2022-02-25 12:16\nIkus argazki hau\nnon Euskaltzaindiak hitz egiten baitigu EGIN aditzari buruz.\nZergatik ez dute berdin jokatu EUTSI aditzaren kasuan?\nEUTSI euskara edota euskera da!!!\nEz dute astirik izan azken dekada hauetan?\nJosu Lavin 2022-02-25 18:16\nLiburu bikain honetan:\ndio = deutso = deutsa\ndiote = deutsie\ndie = deutse\ndiete = deutsee\nA+E = IE (deutsae = deutsie)\nzarete (zara + te) bizkaieraz zarie (zara + e) den moduan.\nIE hau hedatzen da beste adizkiei:\nzagoze edo zagozie = zaudete\nzoaz edo zoazie = zoazte\nJulen 2022-02-25 21:34\nJosu, eutsiren trinkoa nolakoa den begiratu dut link horretan, Euskal Aditz Batua liburukian, eta harriturik utzi nau. Hirugarren pertsonakoak ageri dira bakarrik. Paradigma bukatu gabe dago. Hark hari dautso, baina hark niri? Ez da ageri. Txistea dirudi egia esan.\nDautso hori nik ez dut behin ere aditu. Googlen sartu eta hau aurkitu dut:\n“hemos empezado a escribir eztakit hau zer dukan y barrabasadas parecidas… porque la “Lógica” así lo exige; por esa misma razón, es decir, “porque las formas en presente exigen la a”, se afirma que en Vizcaya deben emplearse dautso, daust, marginando deutso, deust.”\nMitxelenaren hitzak dira, dautso bezalakoen hautatzea kritikatzen. Badirudi iraganeko hizkuntza-manipulazioak direla, paperetan fosildurik iraun dutenak gaur arte, inork zuzendu gabe. Interesgarria da baita eutsi-ren aurretik ageri den aditza ikustea, erauntso. Euskaltzaindiak ez du darauntso erabakitzen, derauntso baizik. E ez da a bihurtzen nahitaez, beraz. Eutsi deutso, behar luke. Hizkuntza bakean uztearekin nahikoa zen. Badirudi eutsi->dautso erabakitzea bizkaitarrak zirikatzeko nahia besterik ez zela. Hori dirudi behintzat, ez baitu beste logikarik. Gainera, paradigma osoa erabili egiten dela jakinik, askoz larriagoa da. Hor baztertze nahi bat dago, ez du beste azalpenik.\nDautsok gainera beste zerbait dirudi. Hautsi. Haurrak amonari lorontzia dautso (hausten dio).\nParadigmak ez osatzearena orokorrean barregarri xamarra da. Inork ez luke onartuko “él sostiene”, baina gero “yo…” hutsik uztea. Ez dut ulertzen zergatik egin behar ditugun guk horrelako inozokeriak.\nNorbaitek kritika zaitzake, baina eutsiren paradigmaren kasuan edonork ikus dezake zuzen zaudela, hor zerbait gaizki dagoela. Zure kritika horiek zilegiak direla bistan da. Zilegiak eta beharrezkoak gainera, gaizki egindakoak zuzentzeko bide bakarra direlako. Bestela hemen ez baita inor mugitzen.\nJosu Lavin 2022-02-26 10:20\nBegira zer esaten den:\nPara las formas conjugadas supletivas con este sdo. — p. ej. en Baietare konplitzeko didan penitentzia (E 43), Arren diguela gure andrea (MLastur 32), Esker draukat neure Iainkoari (Lç Rom 1, 8), Esker diarokat neure Iainkoari (Lç 2 Tim 1, 3)– v. Lfn Syst 428ss.\ndraukat eta diarokat (“ematen diot/zioat” esannahiaz) Leiçarraga baitan.\nEUTSI (deutso) aditzarekin egin duten berbera egin dute nahita ERADUKI (derauko) aditzarekin. Ez, ez da deskuidu bat izan. Nahita! Gurata!\nZergatik ez dira agertzen derauko modukoak Euskal Aditz Batuan. Gutxienez, EMAN adizkien sinonimo direnean? Ez eta hori ere.\nDEUTSO eta DERAUKO paradigma osoak kendu edo desagertarazi behar ziren euskaratik, zeren Euskaltzaindiak DIO aukeratu baitzuen aditz laguntzaile modura.\nESAN eta EGIN osatzeko bizkaiera erabili dute Txillardegik apailaturiko Euskal Aditz Batuan jakinarazten dutenez. Normal eta logikoa.\nAditz laguntzailea eta aditz trinkoak finkatzeko batzorde bat eduki zuten eta zenbait urteren buruan Euskaltzaindiak ontzat hartu eta argitaratu.\nHau baino lehen Aditz Laguntzaileari buruzko Lehiaketa, edo hobeki esan, Sariketa bat egon zen. Federico Krutwigek nor-nori-nork paradigmetan derauko moduko adizkiak sartu zituen, horiek direlakotz gure literatura klasikoak utzi dizkigunak.\nEta saria Krutwigek irabazi, eta horregatik diru kopuru ederra jaso.\nNon dago idazmakinaz idatzitako lan hori?\nNeuk badaukat ale bat, Federikok kopia gorde baitzuen. Non dago saria irabazitako originala. Ez ezazu galde inon ere, ez baituzu lortuko.\nBon, derautazu luzeegia zela eta ez zela, Bizkaialdean, batez ere, dautazu motako forma laburrak hasi ziren erabiltzen batasuna nahi zuten haietariko batzuen artean. Batzuk ziren dautazu-zaleak eta besteak didazu-zale.\nAzken hauek irabazita, hainbat euskaldun bildurik, euskara batuaren alde konjuratu ziren, Ohoreagatik ZIN egin zuten Euskaltzaindiak erabakitakoa erabiliko zutela beti euren bizitzan.\nJosu Lavin 2022-02-26 11:10\nIkus eutsi sarrera Orotariko Euskal Hiztegian:\nBizkai osoan laguntzaile modura erabiltzen denik aipatu ere ez.\nNahi gabe? Ez dira konturatu?\nEuskaltzaindiak gerra egin die eta egiten DEUTSO modukoei, zein baitira bete betean euskara!!!\nJosu Lavin 2022-02-26 13:18\nLabayru hiztegian, EUTSI oso ongi dator. Bigarren adieran, ZAIO aditza ere izan daitekeela esaten zaigu aditz trinko modura:\n“2\tad. trink., ad. jako\nestar contiguo, estar adherido, estar pegado, estar adjunto.\nEleizeari dautsala dago sakristauaren etxea: La casa del sacristán está contigua a la iglesia. (bizk)\nKarrajua horma horri dautsala dago: El pasillo está contiguo a esa pared. (bizk)\nIdazki honi dautsala esandako agiria bialtzen deutsut: Adjunto a este escrito te envío el mencionado documento. (bizk)”\nNOR-NORI erabilera da hau:\ndautsa = dautso = eutsirik dagokio\nBaina NOR-NORI-NORK denean\ndeutso = deutsa (eusten dio; hartzen dio; bakanki: ematen dio)\nNNN modura bizkaiera literarioan dautso = dautsa modukoak ere ikusi ditugu. Ez dira batere “zuzenak”, guztiz despistatzaileak baitira.\nArgi dago Txillardegik ez duela hau jakin, NNN modura baitatoz Euskal Aditz Batua liburuan. Eta argi dago Euskaltzaindiak ez jakinarena egin duela, nahiz eta bizkaiera ere ordezkatua dagoen Euskaltzaindian. Elkarren arteko komunikazio falta? Nork daki.\nSekretuak dira euskaltzain osoen bilerak. Salbuespen modura ni hauetako bilera batean izan nintzen Federico Krutwigen izenean bera ordezkatzen. Dudatan egon ziren ni onartu ala ez. Azkenean han izan nintzen Iparraldean, norat Federico ezin baitzen joan, “Frantziara” sartzea debekaturik zeukalako. Han entzun behar izan zidaten Federikoren euskaran mintzatzen. Baten bati nire deraukot modukoek grazia egiten zioten. Neuk argi adierazi nien nire ahotik Federiko zela mintzatzen zena. Gero atera nintzen bileratik haiek zerbait erabaki behar zutelako. Bitxia.\nJosu Lavin 2022-02-26 13:50\nESAN aditzean adizki batzuk asmaturik daude. Analogiaz edo:\nBat aipatzearren. Nork eta non erabili du hau historikoki?\ndinotsee forma pean, bai. Hau euskara da, euskara batua da.\nziotsetean / ziotsetenan\nHikako moldean erabaki dituzte. Zein robotek egin du hori?\nNondik atera dute, analogia mekanikotik ez bada?\nZer jolas mota darabilte gure akademikoek? Zer uste dute, bada, denak inozoak garela, ala?\nEUTSI aditza behar bezala finkatu balute, ez litzateke lekurik honelako forma batentzat\nzeren forma egokia\nJosu Lavin 2022-02-26 15:15\nSistema klasiko automatizagarria, hiru ikasgaietan zehar erakutsi dudana.\nEUTSI aditz osoa lehenengo aldiz aurkeztua. Oso osoa.\nNOR-NORI (hari) Orainaldia\nhura dautso … (z)eutson\nni nautso … nindautson\nhi hautso … hindautson\nhaiek dautsoz … (z)eutsozan\ngu gautsoz … gindautsozan\nzu zautsoz … zindautsozan\nzuek zautsoze …zindautsozen\nhari = tso guztien ordez tsa erabili ahal da.\nhaiei = tse\nniri = st(a)\nhiri = a / na\nguri = sku\nçuri = tsu\nçuei = tsue\nA+ E = IE\ndautso/deutsa barik deutso/deutsa bilakatzen dira.\ndautsoz/dautsaz barik deutsoz/deutsaz\nLehenengo eta bigarren pertsonetan:\nnindautson barik nindeutson\nhindautson barik hindeutson\ngindautsozan barik gindeutsozan\nzindautsozan barik zindeutsozan\nzindautsozen barik zindeutsozen\nt/da, k/a, n/na, -, gu, zu, zuek, e\nZ pluralgilea bethi amaiera aldera.\nNORK-NORI-NORI subjectua aurrera pasatzen da:\nsingularra … plurala\nneutson … neutsozan\nheutson … heutsozan\ngeuntson … geuntsozan\nzeuntson … zeuntsozan\nzeuntsoen … zeuntsoezan\nDenak dira erabilgarri? Bai, behar izanez gero, zeren bitartean letargoan bezalaxe baitiraute sisteman.\nAlegiazkoak ere aurkez nitzake, iraganaldiaren moldaerak baitira. Aldaketa hauek obserbatzea besterik ez da.\nniri = st(a) + ke = skit(a)\nhiri = (k)a / na = ski(k)a / skin(a)\nhari = tso + ke = skio\nguri = sku + ke = skigu\nçuri = tsu + ke = skizu\nçuei = tsue + ke = skizue\nhaiei = tsue + ke = skie\nIraganaldiari -N kenduta:\nneutso + ke = neuskio (nioke)\nzeunstan + ke = zeunskit (zenidake)\nL sarturik behar denean:\nleutseez + ke = leuskiee (lizkiekete)\nJosu Lavin 2022-02-26 17:15\nEuskal Aditz Batua\nNNN = nork-nori-nork\nTxillardegi dagoen lekuan irakur bedi Euskaltzaindia.\nInperatibokoak izan ezik.\nTxillardegi – Lavin\ndautso … deutso\nzeutson … (z)eutson\nleutso … leutso\nleutsoke … leuskio\ndautsote … deutsoe\nzeutsoten … (z)eutsoen\nleutsote … leutsoe\nleutsokete … leuskioe\ndautse … deutse\nzeutsen … (z)eutsen\nleutse … leutse\nleutseke … leuskie\ndautsete … deutsee\nzeutseten … (z)eutseen\nleutsete … leutsee\nleutsekete … leuskiee\nNik ezarritakoak benetakoak dira.\nEuskaltzaindiarenak edota Txillardegirenak ez.\nAztergarri: leutsoke, leutsokee, leutseke eta leutsekee formak ere onar litezke, leuskio, leuskioe, leuskie eta leuskiee forma orokorren sinonimo modura.\nJosu Lavin 2022-02-26 20:38\nEUTSI aditz laguntzailea da NOR-NORI-NORK delakoan.\nLau dembora hauetan ikusiko dugu:\ndiat / dinat: deuat / deunat\ndik / din: deua / deuna\ndiagu / dinagu: deuagu / deunagu\ndiate / dinate: deue / deune\ndizkiat / dizkinat: deuadaz / deunadaz\ndizkik / dizkin: deuaz / deunaz\ndizkiagu / dizkinagu: deuaguz / deunaguz\ndizkiate / dizkinate: deuez / deunez\ndiot: deutsot = deutsat\ndiok: deutsok = deutsak\ndion: deutson(a) = deutsan(a)\ndio: deutso = deutsa\ndiogu: deutsogu = deutsagu\ndiozu: deutsozu = deutsazu\ndiozue: deutsozue = deutsazue\ndiote: deutsoe = deutsie\ndizkiot: deutsodaz = deutsadaz\ndizkiok: deutsozak = deutsazak\ndizkion: deutsozan(a) = deutsazan(a)\ndizkio: deutsoz = deutsaz\ndizkiogu: deutsoguz = deutsaguz\ndizkiozu: deutsozuz = deutsazuz\ndizkiozue: deutsozuez = deutsazuez\ndizkiote: deutsoez = deutsiez\nJosu Lavin 2022-02-27 13:11\nnian / ninan: neuan / neunan\nzian / zinan: euan / eunan\ngenian / geninan: geuan / geunan\nziaten / zinaten: euen / eunen\nnizkian / nizkinan: neuazan / neunazan\nzizkian / zizkinan: euazan / eunazan\ngenizkian / genizkinan: geuazan / geunazan\nzizkiaten / zizkinaten: euezan / eunezan\nnion: neutson = neutsan\nhion: heutson = heutsan\nzion: eutson = eutsan\ngenion: geuntson = geuntsan\nzenion: zeuntson = zeuntsan\nzenioten: zeuntsoen = zeuntsien\nzioten: eutsoen = eutsien\nnizkion: neutsozan = neutsazan\nhizkion: heutsozan = heutsazan\nzizkion: eutsozan = eutsazan\ngenizkion: geuntsozan = geuntsazan\nzenizkion: zeuntsozan = zeuntsazan\nzenizkioten: zeuntsoezan = zeuntsiezan\nzizkioten: eutsoezan = eutsiezan\nJosu Lavin 2022-02-27 14:02\nOrainaldia (deutso) eta iraganaldia (eutson) ikusi ondoren, alegiazkoa ikusiko dugu.\nLehenari baldintza deituko diogu (leutso), BA partikularekin agertzen baita (ba + leutso = baleutso); eta bigarrenari ondorioa, KE partikula eramaten duena (leutso + ke = leuskio).\nbanik / banin: baneua / baneuna\nbalik / balin: baleua / baleuna\nbagenik / bagenin: bageuan / bageunan\nbaliate/ balinate: baleue / baleune\nbanizkik / banizkin: baneuaz / baneunaz\nbalizkik/ balizkin: baleuaz / baleunaz\nbagenizkik / bagenizkin: bageuaz / bageunaz\nbalizkiate / balizkinate: baleuez / baleunez\nbanio: baneutso = baneutsa\nbahio: baheutso = baheutsa\nbalio: baleutso = baleutsa\nbagenio: bageuntso = bageuntsa\nbazenio: bazeuntso = bazeuntsa\nbazeniote: bazeuntsoe = bazeuntsie\nbaliote: baleutso = baleutsie\nbanizkio: baneutsoz = baneutsaz\nbahizkio: baheutsoz = baheutsaz\nbalizkio: baleutsoz = baleutsaz\nbagenizkio: bageuntsoz = bageuntsaz\nbazenizkio: bazeuntsoz = bazeuntsaz\nbazenizkiote: bazeuntsoez = bazeuntsiez\nbalizkiote: baleutsoez = baleutsiez\nJosu Lavin 2022-02-27 18:57\nniake / ninake: neuskik / neuskin(a)\nliake / linake: leuskik / leuskin(a)\ngeniake / geninake: geunskik / geuskin(a)\nliakete/ linakete: leuskie (leuskiek)? / leuskine\nnizkiake / nizkinake: neuskizak / neuskizan\nlizkiake/ lizkinake: leuskizak / leuskizan(a)\ngenizkiake / genizkinake: geunskizak/ geunskizan(a)\nlizkiakete / lizkinakete: leuskiezak / leuskinezan (leuskiezan)?


Ingurumena salbatzeko matematika | Consumer\nIngurumena salbatzeko matematika\nEspainiako hainbat ikertzailek modu originalean aplikatzen dute zientzia hori natura hobetzen laguntzeko\narabera: Osteguna, 2010eko ekainaren 10a\nIrudia: Anderson Mancini\nMatematika ere "berdea" izan daiteke, eta oso praktikoa, noski, Espainiako zenbait adituk frogatzen duten bezala. Haren lanak, abstrakzioaren topikotik urrun, oso erabilgarriak dira ingurumenari eragiten dioten hainbat gaitan: naturan aldaketak iragartzen dituzte, haiengan eragiteko, izaki bizidunen eta haien arteko harremanen gaineko ezagutza handitzen dute, kutsadurari aurre egiteko eta zenbait espezie desagertzeko sistemak garatzen dituzte, hala nola katamotza, lurrikarak prebenitu eta aurre egiteko, eguzki-energiako sistemak hobetzeko edo suteen aurka borrokatzeko.\nAplikazio matematiko berde gehiago\nLurrikarak iragartzeko sistemak matematikan oinarritu daitezke. Oviedoko Unibertsitateko Geologia Sailean GenLab izeneko programa sortu dute, tentsioa duten guneak aurreikusteko eta failak automatikoki ezagutzeko. Matlab matematika-programaren egokitzapena da GenLab, eta kalkulu matrizialean oinarritzen da.\n/imgs/2009/08/termosolar002.jpgBehin sismoa erregistratu ondoren, matematikak hondamendiari hobeto aurre egiten ere lagun dezake. SEDDren helburua da, "Hondamendiak diagnostikatzeko sistema adituaren" siglak. Madrilgo Unibertsitate Konplutentseko (UCM) matematikari-talde batek garatu du programa hau, eta lurrikarek eta bestelako hondamendi naturalek eragindako ondorioen garrantzia zenbatesten du, ondorengo jarduerak hobetu ahal izateko.\nNatura, bere paisaia edo espezieengatik ez ezik, zenbaki-izaeragatik ere ederra daKontzentrazioko eguzki-instalazioak (CSP) argia ahalik eta gehien aprobetxatzeko jarraitzaileetan oinarritzen dira. Gailu horiek sentsoreak erabil ditzakete, baina ez dute ongi funtzionatzen Eguzkia hodeien atzean ezkutatzen denean. Horregatik, nahiago da algoritmo matematikoetan oinarritutako sistemak erabiltzea, gure izarraren leku zehatza kalkulatzen baitute. Sistema horien laguntzarekin, CSP baten produktibitatea %30 handitu daiteke, adituen arabera.\nHorregatik, horrelako kalkulu-programak ikerketa-eremu interesgarriak dira sektoreko enpresentzat. Iberdrolak eguzki-energia termikoko hainbat zentral eraiki nahi ditu, eta kalkulu matematikoetan oinarritutako eguzki-orientazioko sistema batean lan egiten du.\nSuteei aurre egitea\nMatematikaren laguntzarekin, sute bateko sugarrak zabaltzeko modua, kearen ibilbidea edo sute bat gutxitzeko beharrezko ekintzak zehaztu daitezke. Zaragozako Unibertsitateak (UNIZAR) "Matematika eta sua" biltzarra egin zuen iaz, eta han bildu ziren arlo horretako aditu handienetako batzuk. Antonio Elipe arduradunaren arabera, metodo matematikoek suaren portaera desberdinei erantzun diezaiekete.\n/imgs/2009/08/fuego/01.jpgHainbat ikerketak gai hori aztertzen dute, hala nola nazioarteko ikertzaile-talde batek egindakoa, non Madrilgo Juan Carlos Erregea Unibertsitateko (URJC) Raúl Romerok parte hartzen baitu. Aditu horiek eredu matematiko eta kartografiko bat garatu dute, Mediterraneoko paisaiek suteen ondoren izan duten bilakaerari buruzkoa. Horri esker aurreikus daiteke zein landaredi izango den probableena.\nJoan aurreko orrira: « Matematika, ingurumenerako erabilgarriak\ninvestigadores-eu matemáticas-eu medio ambiente-eu naturaleza-eu unibertsitate


Geroa Baik Marlaskaren agerraldia eskatu du Senatuan - Nafarroa - euskalerriairratia.eus\nGeroa Baik Marlaskaren agerraldia eskatu du Senatuan\nEuskalerria Irratia 2021-02-22 14:21\nNafarroako Parlamentuan ere galdera bat aurkeztuko du Geroa Baik Zabalza auziari lotuta.\nGeroa Baik Fernando Grande-Marlaska Barne ministroaren agerraldia eskatu du Senatuan, CESIDeko goi-agintari batek eta Guardia Zibileko kapitain batek 1985ean Guardia Zibilak Intxaurrondon zuen kuartelean Mikel Zabalza gazte nafarra torturatuta hil ote zen hitz egin ostean.\nUxue Barkos Geroa Baik Nafarroako Parlamentuan duen bozeramailearen ustez, garai hartako audioa, "Mikel Zabalzaren hilketaren inguruan beti falta izan zen froga izan daiteke". "Ibilbide judizialean ezinezkoa izan zen akusaziorik egitea froga faltagatik, eta grabazio horiek Intxaurrondoko kuartelean hil zutela frogatzeko froga izan zitezkeen", azaldu du.\nHori dela eta, Koldo Martinez (Geroa Bai) Nafarroako senatari autonomikoak Barne ministroaren agerraldia eskatu du Senatuan, egoera aztertzeko.\nBestalde, Geroa Bairen talde parlamentarioak Foru ganberan ahozko galdera bat erregistratu du, Nafarroako Gobernuak Mikel Zabalzaren hilketa argitzeko Barne Ministerioaren aurrean egiten ari den gestioak ezagutzeko.


SARE HERRITARRAREN OHARRA 3/2017 INSTRUKZIOAREN INDARGABETZEA DELA ETA: – Sare Herritarra\nSare Herritarraren iritziz, espainiar Gobernuak 3/2017 instrukzioa indargabetu izana, pauso positiboa da. Instrukzio horrek, larriki gaixo diren presoen kaleratzea oztopatzen zuen, eta “berehalakoan hil” behar zirenean soilik ahalbidetzen zuen kaleratzea. Sarek, adierazi moduan, indargabetzea positiboki baloratzen duen arren, susmoa du “Zaplana kasuak” bultzatuta datorrela.\nGure lanarekin aurrera jarraituko dugu eta bide batez gizarte osoari gurekin batera jarraitzeko deia luzatzen diogu. Urtarrilaren 12an, Bilbo eta Baionako kaleetan, larriki gaixo diren presoen kaleratzea aldarrikatzen jarraituko dugu.


“Gobernatzea sinestaraztea da”; iruzkinen atalaz komunikazio politikotik. – Kontu Lepo\n2018-03-26 / Alex Delarge / 0 Iritzi\n“ Azken aldian nahikotxo hedatzen ari den joera deskalifikatzaile gisara kontsidera daiteke teorizismoaren estigma. Esparru militante ugaritan ematen ari den tendentzia izaki, beronen hausnarketak praxi iraultzailearekin zerikusi zuzena dauka.\nHitz potolo”en erabilera, errealitatetik at kokatzea, anakronismoa, erromantizismoa, estrategia falta, “purutasuna”, Marx-en sakralizazioa… dira krisi sozialaren testuinguruan euren ibilbide propioa eraikitzen hasi diren mugimenduak karikaturizatzeko baliatzen diren alegatoak mugimendu sistemikoen partetik.\n[Artikulu osoa irakurtzea gomendatzen dizuet (orokorrean blogariaren artikulu guztiak): besteak beste, Teoriaz eta teorizismoaz, metodo dialektikoaz eta teoria garatzeko langileok dugun eginbehar historikoaz aritu da artikulu honetan. http://www.topatu.eus/bloga/iraitz-arizkorreta/teoria-proletargoaren-arma-iraultza-prozesuan ]\nParentesia itxiz, esan bezela baieztapen horri helduko diot jarraian; ez ziurrenik Iraitzen sakontasun eta gaitasunaz. Nolanahi ere, artikuluari ekarpen bat izatea espero dut honakoa; artikuluaren muina hizpide izango ez badut ere bertako hainbat ideia agertuko dira jarraian.\nAzken aldian gero eta ohikoagoak dira esan bezala marko politikoetatik kanpo ematen ari diren eztabaidak (blog ezberdinetako iruzkinen atalean, baita gure teilatupean ere), politikotik baino erregistroari dagokionean indentitariotik gehiago dutenak, Teoriatik baino ideologiatik. W. Adornok zioen poesia idaztea aberrantea dela Auschwichen ondoren, baina badirudi, poesia ez eta hitza eta arrazoia bilakatu direla aberrante egun gure artean. Norbaitek zioen musika heltzen dela hitza iristen ez den lekura, “dirudiena da, eta dirudien horretan daude gauza guztiak”.\nAdornok, frankfurteko eskolako bigarren belaunaldiko hainbat filosofo oinordekok egin bezala, diskurtsoa hartzen du oinarrian ideologiaz aritzeko. Hori da komunikazio zientzien erronka nagusia, ideologia eraikitzen duten diskurtsoaren elementuak aztertzea. Habermasek ilustrazioaren dialektikaz hitz egiten du egintza komunikatiboaren teorian; egia/arrazioia hartzen du oinarritzat, ustezko egiaren eraikuntzak sortzen dituen aurreiritziak aztertzeko. Marxek egia ilustratuari egiten dion kritikara batzen da Habermas ere eta egia instrumentalizatuaz aritzen da Habermas. Laburrean, egia instrumentalizatua helburu jakin bat lortzeko bitarteko eraginkorrenak erabiltzean datza, amaierako arrazoitasunaren balioa kontutan hartu gabe. Balioen auziak esfera subjektiboari dagokio Habermasen teorian, egintza pribatuari. Horren aurrean praxiaren ulerkera kokatzen du arrazoi praktiko eta teorikoaren oinarrian. (Ez naiz orain autore bakoitzaren definizio propioak egiten hasiko hurrengo batean ere helduko diot honi, ezinbestean) dena den, ideia orokor horiek erabilgarriak iruditzen zaizkit jarraian azalduko dudana ulertzeko. Laburpen banal bat egitearren, diskurtsoa ideia konkretuz erakitzen da, eszenatoki platoniano batean kobazuloaren barruko itzalak lirateke diskurtsoaren oinarria, egia arrazoia, itzal horietan eraikitzen da ideologia, kobazulotik kanpo baina estrategia oso bat dago, egi instrumental hori proiektatuz, komunikazio politikoaren estrategiaren bidez.\nHorixe bilakatu da egun arrazoiketa politikoa, espiral lakaniano batean sartuak gaude. Adierazleetan eraikitzen da diskurtsoa: españolista, marxiruloa, disidentea…. musika asko eta hitz gutxi; edo arrazoitzeko gogo gutxi.\nGreimasek zioen moduan baina, adierazleak bere horretan ez dauka esanahirik, soilik hitzek dute esanahia, adierazleak (itzala) hitza norabidetzen du; hitzaren zentzua konnotatu; diskurtsoa eraiki. Eztabaida ideologian galdu nahi da, musikan, poesian… Teoriaz aritzea, anakronikoa da; españolista; maskulinoa. Termino lakanianoetan, metodo dialektikoa testuinguruaren tresna analitiko gisa hartzea ez da soilik abilitatzailea españolista, matxista eta zaharkitua deitzeko: era berean desabilitatzailea da nazio eraikuntzarako, feminismorako eta abangoardia izateko. Eta azken hori dela esango nuke guzti honek atzetik duen taktikaren oinarria, aurrerago aipatu dudan erregistro identitarioa, abilitatzailea baino desabilitatzailea dena. “Politikoki (organizatiboki eta estrategikoki) independizatzen ari diren mugimenduak” komunitate politikotik kanpo kokatu nahi dira, baztertu, karikaturizatu. Bide horretan, etengabe errepikatzen diren ideiak dira aurrekoak. Horrek ez du esan nahi etengabe mezu bera helarazi behar denik, baizik eta ideia jakin bat barnebiltzen duten mezu ezberdinak uztartzen direla iruzkinetan. Maquiavelok El principe liburuan honakoa dio propagandaz: “ gobernatzea sinestaraztea da”. (Amaierako balorazioan helduko diot berriro azken aipu horri).\nTaktika horrek, ezinbestean, kontrolpean ez dagoen mugimendua subordinatzean du oinarria. Horregatik bazterkeriaz ez ezik kontrolaz ere hitz egin behar dugu komunikazio politikoari dagokionean. Kontrolari dagokionean bi dira “mugimendu sistemikoak” erabili dituen estrategiak: batetik, egitura organikoetatik eta modu ofizialean egiten diren subordinazio diskurtsoak (azken hau prozesuaren lehen zatian ikusi genuen gehienbat. Egitura ofizialetatik sortzen den diskurtsoa), Benthamen diziplinaren gizartean ezaugarritzen dena, azken horrek baina botere-indar kostu haundia dauka, kontrola egitura organikoaren baitan eman behar delako eta era berean prozedura formalak eta tenpus protokolarioak eskatzen dituelako (marko politikoaren antolakuntza gaitasunek eta gaitasun dialektikoek mugatuta). Estrategia horren baitan kokatu behar ditugu esaterako kongresu prozesuetan sortutako barne zatiketak eta prozesu honen azken fasean militantziaren depurazioa. Bigarren fasean baina Juliusen gizarte panoptikoaren ezaugarritzea ari da nagusitzen, deslokalizatutako iritzi pertsonalak, blogetako iruzkin ezberdinetan lokalizatzen direnak, ahots anonimo ezberdin asko ideia bera elikatzen, mezu elkarlotuak zabaltzen. Botere kostu gutxiago dauka honek, ezinbestean, kontrola muturreraino eramaten da gainera, jende zehatza jartzen da jopuntuan, akusazioak egiten dira, inongo frogarik gabe, kosturik gabe. Kontrolaren bigarren fasean gaudea esan genezake beraz, lehenengoa eraginkorra izan ez zen einean. Nolanahi ere lehenengoaren haziak egin du posible bigarren fase pertsonalizatu hau ematea. Hirugarren fase bat aurreratzen ere ausartuko nintzateke, kontrolaren fasearen azken unean asimilazio saiakera bat emango dela esango nuke. Berriro egituretara itzuliko da eztabaidaren fokoa, mezu askoz ere enpatikoagoak igorriko dira, ez ain erasokorrak, erregistro eta tenpus protokolarioetara itzuliko gara. Nolanahi ere idar korrelazioak baldintzatuko du edozein aldaketa taktiko, edo koiunturak (hauteskunde testuingurua, adibidez). Azken paragrafo hau laburrean egiten ahalegindu naiz, nolanahi ere Focaulten panoptikoaren inguruan ondorengo eskematxoa egin dut, ez da ziurrenik laburpen onena izango panoptismoa ulertzeko, baina nolabait argibide izan daitekeelakoan nago, esaten ari naizena ulertzeko gehienbat (ez hainbeste Foucaulten panoptikoa ulertzeko).\nAmaitzeko azken fase horretarako hainbat gako ematen ahaleginduko naiz, subordinazioaren amaiera diskursiboa hizkuntzan ere badagoeako. Laclauren adierazleen terminoen analisi markoa hartuta, komunikazio politiko subordinatua garatzen ari da diskursiboki eta denok ere elikatu izan dugu hori noizbait. Hegemoniaren baitan eraikitzen da Laclauren adierazleen diskurtsoen teoria. Bide horretan (kominikazioaren ikuspegitik, ez beste interpretaziorik egin), besterengandik definituak izaten ari direla esango nuke “mugimendu sistemikoen” marko organikoetatik kanpo garatzen ari diren mugimendu autonomoak. Adibide bat jartzearren komunikazio politikoaren ikuspegitik, mugimendu horiek “disidentzia” gisa definituak izateak, eta inertziaz autodefinitzeak diskurtsoaren hegemonian berebiziko eragina duela esango nuke, Ezker Abertzalea adierazle flotante orokor gisara hartuta gainontzeko subkategorizazioak, adierazle hutsak, besterengandik definituak direla esango nuke. Amaitzeko, gako bat sintetizatzearren, mugimendu autonomo horiek euren gaineko idearioa eta terminologia autodefinitzen hasi behar direla esango nuke, era aktibo batean eta ez menpeko batean, diskurtsoaren hegemonia horrela ere eraikitzen delako, eta azken horrek eragina ere baduelako indar korrelazio errealean, ezinbestean. “ Gobernatzea sinestaraztea da”, Maquiavelo.\nLuchas Autonomas en los años 70; liburu gomendiyue


Bera Bera laugarren posturaino igo daiteke, Zuazoren laguntzarekin - GARA\nBera Bera laugarren posturaino igo daiteke, Zuazoren laguntzarekin\nAlde askotako interesekin dator ABF Ligaren 11. jardunaldia. Baita zailtasun maila desberdineko norgehiagokekin ere.\nErrazenak, beti ere teorian, Itxakori dagozkio. Talde nafarrak ez luke arazo handirik izan beharko lidergoari eusteko, Cementos Ribarroja bisitatuko baitu. Estutasun ekonomikoak direla-eta, Valentziakoek hainbat jokalari galdu dituzte, eta horrek Gregorio Garciaren taldea ahuldu du, sailkapenak islatzen duen bezala. Itxakori dagokionez, Nely Carla osatu da eta Marion Cavalle besterik ez du utzi behar izan Ambros Martinek etxean, gaur 18.15ean jokatuko den partidarako.\nOrdu eta laurden geroago, 19.30ean, neurketa garrantzitsua izango dute Elcheko Carrus kiroldegian Mustangek eta Akaba Bera Berak. Alde batetik, Kopan parte hartzeko txartela ziurtatu nahi du talde donostiarrak. Bestetik, eta Mar Alicantek Eldaren aurkako aurreratutako partida galdu ondoren, Reyes Karreren neskek hirugarren sailkatua harrapatzeko aukera izango dute, garaipena lortuz gero. Esme Lopezen hutsune bakarrarekin bidaiatu zuten donostiarrek asmo horrekin.\nBasetiren laguntza izanez gero, ezin hobea izango litzateke arratsaldea Bera Berarentzat, bizkaitarrek Parc Sagunto gainditzen badute, honek laugarren postua gal baitezake, donostiarren mesederako. 19.00etatik aurrera, Lasesarren, saiatuko dira barakaldotarrak denboraldiko lehen garaipena eskuratzen, Jorge Dueñas heldu berriaren zuzendaritzapean eta Noemiren hutsunearekin.


barren.eus - 21 sari banatu dituzte 2021eko Kirol Federatuaren Urteko Sarietan\n21 sari banatu dituzte 2021eko Kirol Federatuaren Urteko Sarietan\nArgitaratua: 2021-12-21 20:37\nHerriko kirol talde eta kirolzaleentzako topagune izan da, berriro ere, Kirol Federatuaren Urteko Sarien banaketa, iaz pandemiagatik banatu gabe gelditu eta gero. Guztira 21 sari banatu dituzte, horietako hiru Udal Kirol Patronatuak emandakoak.\nSarituek, eta oro har herriko kirolari guztiek meritu bikoitza dutela aurtengoan nabarmendu du Udal Kirol Patronatuko zuzendari Ramon Mugicak sari banaketa ekitaldiaren hasieran, batetik, bakoitzak bere kirolean aritu ahal izan duelako pandemian egonagatik, eta bestetik, gainerako kirolarien artetik nabarmendu direlako sarituetako asko, bakoitza bere kirol modalitatean.\nAzken urtean nabarmendu diren kirolari, entrenatzaile, laguntzaile, zuzendaritzako kide edo babesleak saritzen dituzte Udal Kirol Patronatuak eta herriko kirol taldeek elkarlanean antolatzen dituen sariotan. 2007. urtean banatu zituzten estreinakoz eta 14. ekitaldia izan da aurtengoa, iazko txandapasaren ostean. Sarietako hiru Udal Kirol Patronatuak eman dituen sariak izan dira: Markel Kerexeta, Gorane Ayesta eta Igor Elizburu izan dira Patronatuak sarituak.\nSari banaketa ekitaldia aurkeztu behar zuen aurkezlea konfinatuta dagoela eta, Ramon Mugicak egin behar izan ditu aurkezle lanak gaurkoan, eta Patronatuko presidente kargua hartu berri duen Iñigo Loiola zinegotziak bere burua aurkeztu du ekitaldian, herrian egiten diren kirol ia guztietako ordezariak musika eskolako auditoriumean batu direla probestuz. Guztiak ezagutzen ez baditu ere, orain beraiek bera ezagutzen dutela eta behar dutenean laguntzeko prest dagoela esan die.\nIkusi hemen 2021eko Elgoibarko Kirol Federatuaren Urteko Sarietako irabazleak, eta eginiko merituak.\nARGAZKI-BILDUMA: Sarituak saria jasotzen


Bisita, Ibai Parkea handitzeko lanen emaitzetara (Barañain – Arazuri) | Mancomunidad de la Comarca de Pamplona\nBisita, Ibai Parkea handitzeko lanen emaitzetara (Barañain – Arazuri)\nZati berriak, Barañain eta Arazuri artean, 3,8 kilometro gehitu dizkie Ibai Parkeak lehendik zituen 24 kilometroei.\nGaur goizean zenbait agintari joan dira Iruñerriko Ibai Parkea handitzeko lanak hartu dituen zatia bisitatzera, Barañain eta Arazuri artean, “Arga Beherea” esaten zaion tartean. 3.800 metroan, Arga ibaiaren ondotik doa. Zati berri hori joan den abenduan zabaldu zen herritarrak ibili ahal izateko, eta Eultzako jolas eremutik abiatzen da, Barañainen, Arga ibaiaren ezkerreko ertzean. Oinzubi berri baten bidez, eskuineko ertzera igarotzeko aukera ematen du, Oltzako Zendearen udal barrutian. Toki horretatik, ibilbidea aurrera doa Arazuriko Erdi Aroko zubira iritsi arte eta, ibaia igaro ondotik, zubi berrira iristen da, herri horretako herrigunetik hurbil. Egokitu den zati berri honetan lau jolas eremu daude: Think Blue, Burdinbideko zubia, Sadar ibaia (“Alderantzizko ibaia”) eta Zubiandia.\nHanditzeko proiektu honen bidez, 3,8 kilometro gehitu zaizkie lehendik zeuden 24 kilometroei, eta hiru fasetan egin da. Lehenbizikoan 740 metroko zati bat egokitu da, barne hartu du altzairuzko eta betoizko oinzubi bat kokatzea –aurreko urteko ekainean egin zuten– eta Nekazaritza, Elikadura eta Ingurumen Ministerioak finantzatu eta zuzendu du. Bigarrengoan Oltzako Zendearen udal barrutian dagoen zati bat egokitu da, eta Arazuriko Erdi Aroko zubiraino iristen da. 2.020 metroko luzera du eta Iruñerriko Mankomunitateak finantzatu du. Azkenik, hirugarrengoan 1.040 metroko zatia egokitu da, eta bidea ematen du Arazuriko zubi berriraino iristeko. Iruñerriko Mankomunitateak eta Arazuriko Kontzejuak finantzatu dute. Proiektuak, guztira, 611.531 euroko kostua izan du.\nThink Blue. eremua\nThink Blue. eremua da Ibai Parkea handitzeko lan hauetan sortu den lehen jolas eremua, eta, gainera, agintariek bertaratutakoei hitz batzuk esateko aukeratu duten tokia. Hartara, Carmen Albak, Espainiako Gobernuak Nafarroan duen ordezkariak, adierazi du oso garrantzitsua dela enpresen eta erakundeen arteko lankidetza, halako proiektuak errealitate bihurtu ahal izateko. Bere aldetik, Pedro Maria Azparrenek, Oltzako Zendeako alkateak, nabarmendu ditu zati honek inguru honi ekarriko dizkion onurak: ibilgailuen zirkulaziorako alternatiba izango den natur bidea da. Volkswagen Navarra enpresako giza baliabideen zuzendariak, Susanne Dellitek, gogora ekarri du iraunkortasuna enpresaren balio ezaugarri eta bereizgarria dela. Alde horretatik, adierazi behar da, Ibai Parkea handitzeko proiektuaren barnean egindako jarduketa hau (Landabenen dituen instalazioak inguratzen ditu) dela-eta, Volkswagen Navarrak hartu duela ingurune horretarako ohitura eta jarrera iraunkorrak sustatuko dituen ekimentzat. Lehengoratu edo berreskuratu den espazio horretan egindakoak, gainera, gogoeta egiteko eta ekologiaren aldeko kontzientzia bultzatzeko balioko duela uste du enpresa horrek. Amaitzeko, José Muñozek, Mankomunitateko lehendakariak, eskertu egin du Ibai Parkea handitzeko lanak gauzatzeko bidea eman duten erakunde guztien laguntza. Horrez gain, iragarri du etorkizuneko fase batean Parkea Arazuritik Etxauriraino iritsiko dela.\nThink Blue. eremua Volkswagen etxearen Think Blue. ingurumen konpromisoaren estrategiaren beste erakusgarri bat da, eta helburu nagusia du bere fabrikatze prozesuetan eta produktuetan energien erabilera arrazoizkoagoa lagunduko duten neurriak sartzea, eta bai igorpenak eta hondakinak murrizteko bidea emango duten neurriak ere. Jolas eremu hau oso-osorik Volkswagen Navarrak finantzatu du. Beste alde batetik, handitzeko lanetan landatu diren zuhaitzak eta egin diren ereiteak Volkswagen Españak finantzatu ditu.


Iniziatiba Internazionalista - Herrien Elkartasuna - Wikipedia, entziklopedia askea.\nIniziatiba Internazionalista - Herrien Elkartasuna\n(«Iniziatiba Internazionalista» orritik birbideratua)\nIniziatiba Internazionalista - Herrien Elkartasuna (II-HE), edo Iniciativa Internacionalista - La solidaridad entre los pueblos (II-SP), 2009ko Europar Legebiltzarreko hauteskundeetarako espainiar estatu mailan sortutako koalizio politikoa da.\nIniciativa Internacionalista - La solidaridad entre los pueblos\nEzker iraultzaile, antikapitalismo, internazionalismo, independentismo, sozialismo\nAtxikitutako alderdiak: Gaztelar Ezkerra (IzCa), Comuner@s, Batasuna, Korronte Gorria (CR), Ekimen Komunista (Espainia) (IC), Borroka Internazionalista (LI), Ezkerreko Bloke Independentista, Puyalón, Gazteria Aragonesista, Herriaren Batasuna (UP), Kanarietako Herri Hautabidea (APC), Kanarietako Langile Fronte Sindikala (FSOC), Isûkân, Endavant, Llobregat Behereko Talde Errepublikazalea, Askapena, Euskal Herriko Komunistak (EHK), Euskal Herriko Alderdi Komunista Iraultzailea (EHAKI), Ekimen Komunista, Kimetz, Galiziako Herri Frontea (FPG), Galiziako Herriko Alderdi Komunista (PCPG), Langileen Sindikatu Bateratzailea (CUT), Ceivar, Ezker Sozialista Berria, Galiziako Sindikalarteko Konfederazioa (CIG), Galiziar Laborari Sindikatua, Encontro Irmandiño, Sozialismorako Galiziar Mugimendua, Gazteria Independentistaren Biltzarra (AMI) eta Nós-Unidade Popular (Nós-Up).\nIniziatiba Internazionalistaren aurkezpena Bartzelonan.\nKoalizioaren hautes-zerrendaren lehen postuan Alfonso Sastre antzerkigile ezaguna dago.\nKoalizio horretan, Espainiar estatuko hainbat alderdi eta erakunde politiko ezkertiar edota independentistak parte hartzen du: Gaztelar Ezkerra, Comuner@s, Ekimen Komunista (IC), Borroka Internazionalista, Ezkerreko Bloke Independentista, Korronte Gorria eta Galiziako Herri Frontea.\nHoriez gain, beste alderdi eta talde batzuek bat egin dute koalizioarekin, hala nola Bigastreko (Alacant) Izquierda Unidako kide ohiek, Nova Esquerda Socialistak, eta Llobregat Behereko Talde Errepublikazaleak. Eta hainbat pertsona ezagunek ere euren atxikimendua adierazi dute, besteak beste Carlo Frabetti, Santiago Alba Rico, Andrés Sorel, Javier Sádaba eta Alfredo Grimaldosek.\nMaiatzaren 23an, Europako hauteskundeen kanpaina hasia zela, Ezker Abertzaleak ere Iniziatiba Internazionalistaren aldeko boto eskatu zuen, II "berea ez zen zerrenda bat izan arren, koalizioaren oinarrizko printzipioekin ados zegoelako" eta, besteak beste, "Euskal Herriak pairatzen duen egoera antidemokratikoa" salatzeko.\nAurrerago, alderdi eta mugimendu gehiagok bat egin zuten II-HErekin, hala nola, Katalan Herrietako Endavant-ek, Galiziako Herriko Alderdi Komunistak, Kanarietako Herriaren Batasuna alderdiak, Gazteria Independentistaren Biltzarrak, Nós-Unidade Popularrek, etab.\n2 Hautes-zerrendaren baliogabetzea\nIniziatiba Internazionalistak bere sortze manifestuan ondoko oinarri ideologiko hauek defendatzen ditu:\nAskatasun demokratiko osoa.\nGenero diskriminazioaren aurkako konpromisoa.\nKapitalaren Europaren aurkako borroka.\n2009ko maiatzaren 14an, Espainiako Estatuko Fiskaltzak Iniziatiba Internazionalistaren hautes-zerrenden baliogabetzea eskatu zuen, koalizioa "Batasunak instrumentalizatzen duelako".\nEgun horretan bertan, agiri baten bidez, Ezker Abertzaleak Iniziatiba Internazionalistaren "atzean ez zegoela" adierazi eta koalizioari elkartasuna erakutsi zion.\nMaiatzaren 16an, goizeko 3:30ean, defentsak dokumentazioa aurkeztu eta bost ordutara, Auzitegi Gorenak Iniziatiba Internazionalistaren hautes-zerredak baliogabetu zituen, hamaika magistraturen aldeko botoarekin eta bosten ezezkoarekin. Horretarako, Auzitegi Gorenak IIk "bortizkeria era argian gaitzetsi ez izana" hartu zuen froga garrantzitsuen gisa.\nMaiatzaren 18an, Iniziatiba Internazionalistak Gorenaren erabakiaren aurkako helegitea ipini zuen Auzitegi Konstituzionalean. Momentu horretan, Iniziatibak Gorenaren argumentuak "gezurra" zirela salatu eta "indarkeriaren erabilera gaitzetsi" zuen.\nAzkenik, maiatzaren 21ean Auzitegi Konstituzionalak II-HEk aurkeztutako errekurtsoa onartu eta zerrenda baliozkotu zuen, koalizioko kideen "partaidetza politikorako eskubidea urratu zelako".\n↑ Nuestro voto, internacionalista y solidario Iniciativa Comunista, 2009ko maiatzaren 12a\n↑ Lucha internacionalista participa de una amplia coalición de partidos\n↑ Corriente Roja impulsa y participa en Iniciativa Internacionalista - La Izquierda de los Pueblos Corriente Roja, 2009ko apirilaren 24a\n↑ A FPG intégrase en Iniciativa Internacionalista para concorrer ás eleccións europeas Vieiros, 2009ko maiatzaren 6a\n↑ El Colectivo de Esquerra Unida de Bigastro muestra su apoyo a la candidatura de Iniciativa Internacionalista, Kaosenlared.com, 2009ko maiatzaren 6a\n↑ Nova Esquerda Socialista apoia Iniciativa Internacionalista, Kaosenlared.com, 2009ko maiatzaren 6a\n↑ La izquierda abertzale pide a los independentistas que voten Iniciativa Internacionalista Ezkerabertzalea.info, 2009ko maiatzaren 23a\n↑ Endavant (OSAN) amb Iniciativa Internacionalista-Solidaritat entre els pobles Endavant.org, 2009ko maiatzaren 20a\n↑ O PCPG con Iniciativa Internacionalista Kaosenlared.net, 2009ko maiatzaren 26a\n↑ UNIDAD DEL PUEBLO pide el voto para la candidatura Iniciativa Internacionalista Magec, 2009ko maiatzaren 27a\n↑ A AMI pede o voto para Iniciativa Internacionalista, Kaosenlared.net, 2009ko ekainaren 3a\n↑ Posiçom de NÓS-Unidade Popular perante as eleiçons ao Parlamento europeu, Nosgaliza.org, 2009ko ekainaren 3a\n↑ Manifestua “Iniciativa Internacionalista” Europar Parlamentuko hautagaitzaren Komisio Bultzatzailea. 2009ko apirilaren 15a\n↑ Espainiako Gobernuak eta Fiskaltzak inpugnatu egin dute Iniciativa Internacionalista Berria, 2009ko maiatzaren 14a\n↑ Ezker abertzaleak ukatu egin du hautagaitzaren atzean dagoela Berria, 2009ko maiatzaren 14a\n↑ Espainiako Auzitegi Gorenak baliogabe utzi du Iniziatiba Internazionalista Berria, 2009ko maiatzaren 16a\n↑ Indarkeriaren erabilera gaitzetsi du II-HEk Auzitegi Konstituzionalean Berria, 2009ko maiatzaren 19a\n↑ (Gaztelaniaz) El Constitucional permite presentarse a la lista anulada por el Supremo\nIniziatiba Internazionalistaren Manifestua, euskaraz\n(Gaztelaniaz) Iniziatiba Internazionalistaren zerrenda baliogabetzeko eskatzen duen Espainiako Estatuko Abokatutzaren idatzia\nMultimedia: Politics of Spain


RCD Espanyol VS Athletic Club 2021-10-26 | Athletic Clubeko Webgune Ofiziala\n2021-10-26 - 21:00\nSari eskasa Athletic bikain batentzat\nDiego Lopezek, hiru geldiketa bikainekin, garaipena eragotzi du Cornellan Marcelinoren taldeak erakutsitako nagusitasunaren aurrean (1-1)\n2021ko urr. 26a\nAthleticek banako berdinketa lortu du Cornellan RCD Espanyolen aurka, gol asko sartzea merezi izan zuen partida batean. Marcelinoren taldeak nagusitasun nabarmena erakutsi zuen perikitoen zelaian, eta ez zuen irabazterik izan Diego Lopezen hiru geldiketa bikainen erruz, horietako bat antologikoa Berenguerrek ate aurrean egindako jaurtiketa batean. Berdinketa bat ez da inoiz hain bidegabekoa izan. Iñaki Williamsek, txistukatua arrazakeriaren irakaspena oraindik ikasi ez duten zale batzuengandik, puntu bat berreskuratu zuen bigarren zatian bere golari esker.\nGau gorabeheratsua izan zen. Iñigo Martinezek ezin izan zuen jokatu urdaileko mina zuelako, eta hamaikakoan Vivianek hartu zuen bere lekua, baina honek ere min hartuta zelaia utzi behar izan zuen. Yeray atzeko aldera itzuli zen, eta egundoko partida egin zuen. 14. minutuan, lehen aukera argia iritsi zen: Sancetek baloia lapurtu eta bere indarra atera zuen, baina Diego Lopez jarri zen erdian; jokaldi berean Muniainek baloia golera bidali zuen eta Cabrerak atepean urruntzea lortu zuen.\nDiego Lopezen ikuskizuna 23. minutuan hasi zen Sanceten bolean eskuarekin aterata. 0-1ekoa etorriko zela zirudien arren, Ortiz Arias epaileak, Vesgak eskuarekin eman zuelakoan penalti eztabaidagarria adierazi zuen. Raul de Tomasek ez zuen barkatu 11 metrotik. Muniain eta Nico Williams, Pedrosak urrundutako baloi batean, banakoa lortzeko zorian egon ziren atsedenaldira joan baino lehen.\nAthleticek bigarren zatian egindako jokoa ikusgarria izan zen. RDTk etxeko azken abagunean zutoinarekin topo egin ondoren, lehoiek merituak handiak egin zituzten beste gol bat egiteko. Lekueren konfiantzak, oso hazita, Iñaki Williamsi gol-asistentzia ematea ekarri zion banakoan. Hortik aurrera, sinestezina izan zen 1-2koa ez iristea. Vencedorrek, gutxigatik barrura sartu ez zen jaurtiketa batekin; Muniainek, bi aldiz, lehenengoa Diego Lopezen geldiketa handi batekin; eta Berenguerrek, Iñakiren gol-asistentziarekin 87. minutuan, gola merezi izan zuten. Zelai osoan lan ikaragarria erakutsi zuen Athleticek, baina ez zen saria iritsi. Letra larriz idatzitako taldea izan zen. Gorantza doa.


Espainian, mundu osoan banatutako 1.000 saguzar-espezieetatik 29 daude. | Consumer\nEspainian, mundu osoan banatutako 1.000 saguzar-espezieetatik 29 daude.\nUgaztun horietako batzuk desagertzeko zorian daude, eta intsektuen kontrolatzaile natural bikainak dira.\nSaguzarrek literatura fantastikoari zor diote ospe txarra. Baina, egia esan, kalterik egiten ez duten ugaztun horiek, batzuk desagertzeko zorian daudenak, intsektuen kontrolatzaile natural bikainak dira, eta polinizatzaile gisa ere jardun dezakete. Animalia horien kontserbazioaz eta naturarentzako onurez asko hitz egin zen joan den asteburuan Valentzian, non Saguzarrak Aztertu eta Kontserbatzeko Espainiako Elkarteak (Secemu) urteko bilera egin baitzuen.\nKondaira beltza izan arren, saguzarrak ez dira animalia oldarkorrak; ez dute ia inoiz eraso egiten, hartzen direnean baino ez dute hozka egiten; harraparien mehatxua saihesteko lurrarekin kontaktuan jartzea saihesten dute, eta, arriskuaren aurrean, gelditasunaren alde egiten dute defentsa-estrategia gisa.\nTenperatura epelak eta hezetasun handi samarrak dituzten lekuak nahiago dituzte, intsektu ugari dituztenak, horiek baitira beren dietaren funtsezko osagaiak. Egunean zehar oso jarduera-maila txikia dute, beren babeslekuetan baino ez dute lo egiten edo kopulatzen, eta espezie bakoitzaren arabera aukeratzen dituzte: basokoak, zuhaitzak; haitzuloak edo arrokak; eta fisurikolak, hiri-ingurunean ohikoak direnak, pertsianak, pitzadurak…\nGauez, ehizatzera ateratzen dira. Nahiko animalia sedentarioak dira, eta joan-etorri laburrak egiten dituzte. Gaueko harrapariak bezala, eta begiak txikiak izan arren, iluntasunean ikusteko gai dira, nahiz eta igortzen dituzten goi-frekuentziako uhinetatik gidatu, eta giza belarrirako hauteman ezin direnak. “Uhinek oztopoak gainditzen dituzte, eta haiek, izurdeak eta baleak bezala, gai dira oihartzuna interpretatzeko eta aurrean dutenaren hiru dimentsioko ideia bat izateko”, azaldu du Miguel Ángel Monsalvek, Valentziako El Saler Granjako Fauna Berreskuratzeko Zentroko biologoak.\nIntsektujaleak eta haragijaleak\nKiropteroak intsektujaleak dira, zenbait salbuespen izan ezik: noktulo erraldoia (hegaztiak jaten ditu bere dietan) eta atun moja (ia azalean igeri egiten duten arrainekin egiten du gauza bera). Atzeko hanka izugarriei esker harrapatzen ditu arratoiak, eta horiek arrastelu gisa erabiltzen ditu. Hain zuzen ere, Doñanako Estazio Biologikoko Ikerketa Zientifikoen Goi Mailako Zentroko (CSIC) biologo Carlos Ibáñez irakaslearen taldeak saguzar haragijale horietako zenbait kolonia aztertzen ditu. Espezie hori bakarra da Europan, Sevillako María Luisa parkean, Doñanan eta Cádizko Jerez de la Fronterako zooan.\nSakabanatze geografikoagatik, kolonien aniztasunagatik eta “modus vivendi” delakoagatik —gauez bakarrik ateratzen dira babeslekuetatik— ia ezinezkoa da saguzarren errolda egitea, hegan egiteko gai den ugaztun bakarra. Jakina da, hala ere, mundu osoan 1.000 kiroptero-espezie baino gehiago daudela, eta horietako 29 Espainian daude. Katalogazio horrek, hala ere, aldaketak izan ditzake aurki, “genetika molekularraren teknikaren bidez jakin baitaiteke espezie batekotzat jotzen genituen saguzarrak badirela, baina benetan Espainian ezagutzen ez direnak direla”, azaldu du Carlos Ibáñezek.\nIlunabarrean, taldekoia denez, bandatuzko babeslekua uzten dute. Hori dela eta, errazago zenbatzen dira haitzuloetako saguzarren kasuan. Hori bai, ultrasoinu-aparatu sofistikatuak eta infragorri-kamerak behar dira. 5.000-15.000 ale dituzten koloniak osatzen dituzte, baina ez da zaila hain ugariak ez diren beste batzuk aurkitzea. Bi kasuetan, gutxienez lau espezie daude, eta zortzi izan daitezke.\nBasoko saguzarrak dira —iparraldean ugari dira— eta, bereziki, haitzulotarrak —nahiago dute Andaluzia eta Mediterraneoko itsasertza— suteek, nekazaritzako pestiziden erabilerak —intsektu-galera eragiten baitute— eta ohiko babeslekuetan izaten dituzten asaldura etengabeak —espeleologoek eta txangozaleek sarri bisitatzen dituzten haitzulo arkeologikoak—. Badakigu kanpoko agenteek hibernazio- edo hazkuntza-garaian babeslekuetan eragindako presioaren ondorioz desagertu direla populazio osoak.\nIzan ere, leizetsuen taldekoak dira erroldatuta dauden hiru espezieetatik bi. Arriskuan dauden espezieen katalogoan sartzeko, ikertzaileek espezie horien alde egiten dute borroka. Helburu hori lortzeko zorian daude atun moja saguzarrarekin (Myotis capaccinii), baina Ingurumen Ministerioa ez dago baso-saguzarra (Myotis bechsteini) eta ferra-erdibitzailea (Rhinolophus mehelyi) babesteko neurriak hartzearen alde.\nArratoiekin itxura fisikoa izan arren, saguzarrek zertxobait gehiago partekatzen dute arratoiekin. Karraskari hauek gutxi bizi diren bitartean eta asko ugaltzen diren bitartean, kiropteroak luzeagoak dira eta emeek kume bakarra izaten dute urtean, gehienez ere bi eta batzuk, ezta hori ere. Une “kritikoak” daude, dio Monsalvek, “umeak oso txikiak direnean, lurrera eroriz gero hegaldia ez igotzeko gai direlako eta amak ez direlako haietaz arduratzen. Emeak erditzeko zorian daudenean ere bai, beste ornodun batzuen aurrean abortatu egin dezaketelako, eta horrek ale askori eragingo lieke, oso sinkronizatuta baitaude”.\nGero eta hostotsuagoa den baso-masa horren aurrean, adituek babesleku artifizialak jarri nahi dituzte zuhaitz-eremuetan, eta haitzuloetako hesi periferikoak jarri nahi dituzte, batez ere ugaltze-garaian, animalia horiek jasan behar dituzten mehatxu nagusiak arintzeko neurri gisa.\niraungipen murciélagos-eu peligro-eu


Lege oharra - Jesusekin bidean\n34/2002 Legeko II. kapitulua betez, jakinarazten dugu webgune hau Añorgako Parrokiaren izenean Parrokia Karmel mendiko Andra Mariarena dela, IFZ: R200314A, helbidea: Avda. Añorga 42 – 20018 – Donostia. Añorgako Parrokia uneoro zainduko du behar bezala betetzen direla 15/1999 Legea, Datuen Babesari buruzkoa (DPBLO), eta 34/2002 Legea, merkataritza elektronikoari buruzkoa (IGMEZL), bai eta haiei buruzko araudi berriak eta eguneratzeak ere.\nWebgunearen titularrak eta/edo haren kolaboratzaileek egindako webguneko edukia informazioa emateko baino ez da, eta, beraz, inola ere ez dute ordezten aholkularitza profesionalik. Hori horrela, Añorgako Parrokiak ez du bere gain hartzen berak bere webgunean emandako informazioko erroreen, akatsen eta hutsegiteen ondorioz Erabiltzaileak jasandako kalterik.\nAñorgako Parrokiak eskubidea du bere webguneko edukia eguneratzeko, aldatzeko edo ezabatzeko, aldez aurretik jakinarazi gabe, eta informaziorako sarbidea mugatu edo ukatu ere egin dezake.\nAñorgako Parrokiaren webgunean agertzen diren esteken helburu bakarra da informazioa ematea, eta ez dute, inola ere, iradokizun, gonbidapen edo aintzatespen izan nahi.\nEz da Añorgako Parrokiaren erantzukizuna berak jarri ez duen informazioaren egiazkotasuna ez eta esteken bidez atzi daitezkeen hirugarren batzuen webguneetako informazioarena ere. Halaber, ez du bere gain hartzen informazio hura erabiltzeak eragin ditzakeen kalteen ardura.\nAñorgako Parrokiak ez du bermatzen ez webgunea bizkor ibiltzea ez eta etenaldirik ez izatea ere. Halaber, ez du bermatzen webgunean ez dagoela birusik edo bestelako elementu kaltegarririk, Erabiltzailearen sistema informatikoan, dokumentu elektronikoetan edo fitxategietan kalteak edo aldaketak eragin litzakeenik. Horren ondorioz, ez dira Añorgako Parrokiaren erantzukizuna elementu horiek erabiltzaileari edo hirugarrenei sortutako kalteak.\nHorrez gainera, Añorgako Parrokiak, haren kolaboratzaileak, bazkideak, langileak eta ordezkariak ere ezingo dira webgune hau erabiltzeak eragindako kalteen erantzuletzat jo, ez eta webguneko informazioan oinarritutako jardueren erantzule ere.\nAñorgako Parrokia. Eskubide guztiak erreserbatuta.\nAñorgako Parrokiaren jabetzakoak dira webgune honen eduki guztien jabetza intelektualeko eskubideak, hala nola eduki hauenak, batzuk aipatzearren, baina mugatu gabe: testuak, irudiak, soinuak, fitxategiak, kolore-konbinazioak edo bestelako elementuren bat, haien egitura, diseinua eta edukien hautaketa eta haiek aurkezteko modua.\nDebekatuta dago webguneko edukia edo elementuren bat kopiatzea, banatzea, eraldatzea, aurkeztea, osorik edo partez, zuzenean edo zeharka sare telematikoen bidez edo antzeko euskarrien bidez, publikoari zuzendutako helburu komertzialarekin edo aipatutako helburuez harago erabiltzeko, baita iturriak aipatuz ere, baldin eta ez badu Añorgako Parrokiaren berariazko eta idatzizko baimenik.\nErabiltzailea bere borondatez, bere kabuz eta egon litezkeen arriskuak bere gain hartuta sartzen da webgunean. Erabiltzaileari jakinarazi zaio eta onartzen du webgunean sartzeak eta webguneko zerbitzuak erabiltzeak webgunea erabiltzeko baldintzak onartzea dakarrela eta inola ere ez duela adierazten harreman komertzial bati ekiten zaionik Añorgako Parrokiarekin.


ZINEMAKO ORRAZKERA BAT | Centro Comercial El Boulevard Vitoria-Gasteiz\n12 de May 2022 en\nOspakizunen garaia iritsi da, eta aurten inoiz baino gogo gehiago dugu, ezta? Zure bertsiorik onena atera nahi duzu, eta ezin zara ahaztu ileaz. Zenbat aldiz ikusi dituzu aktoreak estreinaldietan sekulako orrazkera dutela, eta galdetu diozu zeure buruari: nola lortzen dute halako adats luzea eta halako bolumen sinestezina?\nNola lortzen dute? Nik ere nahiko nuke… Halako estilista ospetsuengana joaterik banu…\nEta uste duzuna baino errazagoa dela esango banizu? Bai, hala da. LUZAPENAK erabil ditzakezu. Bai, bai luzapenak. Ziur askorik ez zitzaizuela burutik pasatu ere egingo. Argitalpen honetan, luzapen natural, harrigarri eta oso errazekin lor ditzakezun aukerak erakutsi nahi dizkizut.\nMerkatuan askotarioko loturak daude El Boulevard-eko Extensionmanía dendan aurkitu ditzakezun luzapenentzat. Jarraian, hiru aukera proposatuko dizkizut.\nOrrazkera kopeta-ilearen luzapenarekin\nNormalean ez duzu kopeta-ilerik eramaten, baina eramatea gustatuko litzaizuke egoeraren batean. Probatu klip bidezko kopeta-ile edo kopeta-iledun luzapen hau, kendu eta jarri egin daiteke. Itxura dotore oso erraza lortuko duzu.\nAna Fernández EXTENSIONmania-ko lanarekin\nPaula Echevarria EXTENSIONmania-k egindako lanarekin\nLisatu ilea, eman bolumen apur bat burugainari, lotu kopeta-ilera eta estali lotura ile sorta batekin. Kito!\nEdo motots edo txirikorda batekin bildu dezakezu. Horrela, aukera hau hainbat aukeratarako erabil dezakezu.\nIzugarri gustatzen zait celebrity-ak alfonbra gorrian motots luze ikusgarri eta bolumen handiekin ikustea. Eman daukazu trikimailua: beste behin ere, luzapenak.\nLisatu ile guztia eta ireki marrak horizontalki luzapenak jartzeko, errotik ahalik eta gertuen. Denak jarri eta gero, eman bolumen apur bat garondoan eta bildu ilea motots batean. Edo nahiago baduzu, luzapenekin egindako motots bat egin dezakezu. Azken aukera horretan are errazagoa da luzapenak jartzea.\nAdriana Torrebejano EXTENSIONmania-k prestatutako orrazkera bildu batekin\nGainera, orrazkera hau edozein egoeratan erabili dezakezu. Ikusgarri egongo zara!\nOrrazkera ile kizkurreko luzapenekin\nIle kizkurra nahiago baduzu, lehorgailuarekin edo ilea moldekatzeko pintzekin kizkurtu ditzakezu ile naturaleko luzapenak.\nBeste aukera bat? Motots bat egitea ile kizkurreko luzapenekin. Oso erraza!\nLuzapenak erruloekin kizkurtu nahi dituzu? Utzi gau osoa erruloak jarrita, eta hurrengo egunean prest edukiko dituzu kizkurrak.\nEta azkenik, nire ustez dotoreena den orrazkera proposatzen dizut. Bolumen handiko moño bat. Gure ile naturalarekin lortzea oso zaila bada ere, oso erraza da prestatutako orrazkera bildu batekin egiten badugu. Emaitza ikusgarria da.\nLuzapenekin egindako orrazkerak egiteko garrantzitsuena aukera desberdinak ezagutzea eta ongi jartzen jakin behar da, itxura naturala lortzeko.\nHorretarako, zoaz El Boulevard Merkataritza Guneko EXTENSIONmania dendara, eta zure zalantza guztiak argituko dizkizute. Saloira joateko 945 33 02 30 telefonora deituz gero, luzapenekin egindako edergintza-aholku bat lortuko duzu doan. Edo, esteka honen bidez ere apuntu zaitezke: ESKATU HITZORDUA\nEskerrik asko beste behin ere zure denbora eskaintzeagatik.\nGogoratu ongi ikusten bazara, hobeto sentituko zarela. Izan zaitez zoriontsu!


Jakintzan bideratu. Markaren ikuspegia | Dhemen\nDiseinatzaile gisa, proiektu bakoitzaren mugak bilatzen ditugu. Erabiltzaile gisa, forma eta funtzioa orekatzen dituen diseinu zirraragarrietan sinesten dugu. Talde gisa, markaren helburuak ulertzen ditugu. Diseinua analisia eta tresnak behar dituen diziplina kreatiboa da, baina gehienbat, ikuspegi berarekin taldeko lana behar duena.\nProduktua bide gisa erabiliz, markaren ikuspegi integralean oinarrituta burutzen ditugu proiektuak. Funtsezkoa iruditzen zaigu produktua merkaturatzen laguntzea, estrategiatik hasita azken jakinarazpenera arte.\n“Bezero bakoitza bakuna eta berezia da, eta gure zerbitzua hari egokitu nahi diogu, eta kasu bakoitzari dagokion irtenbideak eman. Marka sendoak, koherenteak eta etorkizunari begira sortu nahi ditugu”\nAURRERA EZ EGITEA ATZERA EGITEA DA\nmerkatuan dauden produktuak


Afrikako artea eta mendebaldeko arte garaikidea Kubo-kutxa aretoan - Kutxa Fundazioa\nHala, artelan bakoitzera hurbilketa huts bat egitea proposatzetik harago –eta hori ez litzateke gutxi, haien kalitatea kontuan hartuta–, aukera bikaina eskaintzen zaigu hainbat tokitan eta testuinguru oso desberdinetan ekoitzitako artelanen artean loturak ezartzeko, eta, halaber, gogoeta egiteko beste kultura batzuekiko dugun begiradari buruz edo ideia batzuen iragankortasunari buruz, zeinak zaizkion berezkoak gizakiari, edonondik datorrela ere.\nNolabait ere, Afrikako arte tradizionaleko lanak arte garaikidekoekin erlazionatzeko antzekotasun erlatiboak bilatu izan dituzten beste erakusketa batzuetan erabilitako estrategietako asko darabiltza erakusketa honek. Hainbat alderditan bilatzen dira antzekotasun horiek, hala nola formen jarraitutasunean, materialen erabileran, fetitxearen ideian, errituaren presentzian, artista azti edo xaman gisa agertzean eta pentsamendu basatia zientifikoarekin aurkaratzean.\nEta elkarrizketa hori sotiltasunez iradokitzen zaigu, determinismorik gabe, bururatu dakizkigukeen beste erlazio batzuk baztertzen ez dituen aukera gisa, erlazio horiek tematikoak, kontzeptualak edo soilik estetikoak izan daitezkeelarik. Ikus dezagun noraino garamatzaten.\n...gehiago irakurri (prentsa-oharra pdf formatuan)


Zer da autoprodukzioa? - Som Energia Laguntza Gunea\nAutoprodukzioa erabiltzaileak energia berriztagarria sortzea da, pertsona bat (bere etxean erabiltzen duena), enpresa bat edo denda bat, zerbitzu ekipamendua...izan litezke.\nGaur egun, autoprodukzioaren formarik ohikoena fotovoltaikoa da, nahiz eta aukerak egon, hala nola, energia eolikoa elektrizitate eraldatzen duten etxeko aerosorgailuak.\nAutoprodukzioaren helburu nagusia autohornikuntza energetikoa (guztia edo zati bat) da, baina baita soberakinen kudeaketa ere.\nAutohornikuntza energetikoa: erabiltzen duzun energia sortzea. Autohornidura handitzeko, garrantzitsua da energia-ekoizpen orduetan ahalik eta energia gehien erabiltzea. Esaterako, autoprodukzio fotovoltaikoaren kasuan, garbigailua edo ontzi-garbigailua gehiengo produkzio momentuetara programatuz, hau da, egunaren erdiko orduetan jarriz. Bateriarik edo biltegiratze sistemarik ez izatekotan, sortutako energia aprobetxatu ahal izateko, sortzen den momentuan erabili beharko da.\nSoberakin energetikoa: sortzen den momentuan gorde edo erabili ezin daitekeen energia. Isurien aurkako sistemen kasuan izan ezik, energia hau kontagailutik pasatzen da eta sare elektrikoan sartzen da beste pertsona batzuek erabili ahal izateko. Hurrengo artikuluan 244/2019 Errege Dekretu berriaren arabera onar ditzakegun etxeko autoprodukzio berriztagarri mota ezberdinak azaltzen dira. Honek soberakinen konpentsazio sinplifikatuari ateak irekitzen dizkio, modu horretan, instalazioek erabiltzen ez den energia sarera sartzea laguntzen du.\nSoberakinen modalitateren bat aukeratzeak ingurumenean zuzenki eragina dauka, erabiltzen den eta galtzen ez den energia berdea baita. Beraz, modu horretan, energia gehiago sortzea saihesten du eta CO2 isurpenak murrizten ditu. Bestalde, sarera sartzen diren soberakinen konpentsazioari esker, instalazioa lehenago amortizatzen da.\nInformazio gehiago izateko, ikusi Autoprodukzioaren Errege Dekretu berriari buruzko berri hau.\nAutoprodukzioa duten instalazio mota ohikoenak, gaur egun, instalazio fotovoltaikoak dira. Sarera konektatutako instalazioen kasuan, oinarrizko elementu hauek dituzte:\nPanel fotovoltaikoak: elektrizitatea eguzki argietatik sortzen dute.\nInbertsorea: panelen korronte zuzena korronte alterno bihurtzen du.\nBabesleak: gaintentsioak edo galerak gertatzekotan aktibatzen diren etengailuak.\nBateriak (hautazkoa): elektrizitatea gordetzen eta hornitzen dute ekoizpenik ez dagoen uneetan.\nAutoprodukzio instalazioek energia-eraginkortasun altua aurkezten dute, energia sortzen den toki berean erabiltzen baita, garraioagatik sor daitezkeen galerak saihestuz.\nAutokontsumoaren tramitazioaren gida profesionala(IDAE)\n5 urratsetan autokontsumitzaile bihurtzeko gida praktikoa (IDAE)


Junie B. Jones Eta Warren Ederra de Park, Barbara 978-84-216-8843-4\nJunie B. Jonesen ikastetxera haur berri bat etorri da. Warren du izena, eta fiuuuu, eder-ederra da. Lutxik berehala erabaki du haren neska-laguna Izango dela, baina Klaudia eta Jun... Más información\nDónde encontrar "Junie B. Jones eta Warren ederra"\nSinopsis de: "Junie B. Jones eta Warren ederra"\nJunie B. Jonesen ikastetxera haur berri bat etorri da. Warren du izena, eta fiuuuu, eder-ederra da. Lutxik berehala erabaki du haren neska-laguna Izango dela, baina Klaudia eta Junie B.-ri ez zaie ondo iruditu, beraiek ez baitute aukerarik izan Warren ezagutzeko. Hiruretatik nork lortuko du Warren Ederraren gustukoa izatea? Eta, bestalde, haren laguna izatea neska-laguna izatea baino dibertigarriagoa bada?


Jendetza elkartu zen larunbatean Babion, Burdin Aroko herri harresituari buruz gehiago jakiteko - Aiara - Aiaraldea.eus\nJendetza elkartu zen larunbatean Babion, Burdin Aroko herri harresituari buruz gehiago jakiteko\nAitor Aspuru Saez 2020-08-11 10:39\n70 lagun baino gehiago igo ziren Babiora, bertan egiten ari diren indusketen berri izateko. Aranzadi Elkarteko kideek indusketen berri eman zieten partaideei.\nLarunbatean 11:00ak aldera Aranzadi Zientzia Elkarteko kideek bisita gidatua eskaini zuten Babion. Izan ere, abuztual 15 arte han egongo dira lanean. Jon Obaldia Aranzadiko kideak adierazi duenez, 70 herritarrek baino gehiagok jo zutenez indusketa gunera, 3 taldetan banatu zituzten bisitariak, prebentzio neurriak bermatzeko. Horietako bitan gaztelerazko azalpenak eman zituzten, eta beste batean euskaraz.\nGauzak horrela, 1. indusketa eremuan hasi zuten ibilbidea, han lanean ari ziren bitartean. Gero kanpoko harresiaren ebakidurara hurbildu ziren eta defentsa sistemari buruzko azalpenak eman zituzten. Bigarren harresian ere egon ziren eta, gainera, egiten ari diren laginak erakutsi zituzten. Lan horiek nola eta zertarako egiten ari diren ere argitu zuten.\nAzkenik, tontorrera igo ziren, "bisitariek ulertzeko zergatik eraiki zen han herrixka eta zer nolako kontrol geoestrategikoa ematen zuten tokiak", erantsi du Aranzadiko kideak.\nArgazkiak: Jon Obaldia


Izen-emateak onartzeko azken eguna 2019eko azaroaren 24a izango da.\nPublikoa, orokorrean: 30 â¬.\nBOSeko abonatuak: 25 â¬.\nBOSek ganberako talde bat edo batzuk osatuko ditu parte-hartzaileekin. BOSeko irakasle batek gidatuko du ganberako talde bakoitza, eta irakasle hori arduratuko da errepertorioa aukeratzeaz eta taldea prestatzeaz (entseguen koordinazioa eta zuzendaritza). Aurreikuspenen arabera, prestaketarako entseguak 2020ko urtarrilaren eta maiatzearen artean egingo dira, eta, 2020ko apirilaren 18an, amaierako kontzertua eskainiko da BBK Aretoan, talde guztien partaidetzarekin.\nHelbidea: Bilbao Orkestra Sinfonikoa, Bilbao\n2019ko azaroaren 14an 04:21etan


Nola idatzi behar dira euskaldunen deiturak? Bada, etsi dezagun: galdera horrek ez dauka, gaur egun, erantzun errazik. Erran nahi baita, ez dago formula matematikoren moduko bat aplikatuta (2 + 2 = 4 tipokoak, hots, Ch = Tx, eta abar) kasu guztietan soluzio egoki batera iristerik. Zeren kasu desberdinak agertzen zaizkigu. Kasuak eta kasuak. Esan beharko ote dugu ez dagoela inolako irizpiderik, eta kasu bakoitza bere aldetik konpondu behar dela, batzuetan hola eta bestetan hala?\nEta bai, esan dezagun garbi, herritar bakoitzak izan beharko luke bere izena eta deiturak hautatzeko eskubide osoa, beraien grafia barne, Amerikako Estatu Batuetan, adibidez, gertatzen den bezala, nahiz eta hori, ezaguna denez, Frantzian edo Espainian ez den azken mendeotan gertatu. Legez.\nBaina, nahikunde hori inoiz gauzatuko balitz ere, eta ez dirudi bide horretan gabiltzanik, baldintzarik liberalenetan jokatuta ere, zer egin bere izena eta deitura hautatzeko aukera espliziturik izan ez zutenekin? Ez al genuke nolabaiteko irizpide batzuk ezarri behar, adibidez, literaturaren historiako liburuetan aipatzen diren idazleen izenak idazteko? Zein irizpide?\nEtsi dezagun honetan ere. Ez da erraza. Kixoteren mendeurrena ospatzera goazela, espainolen artean, mundu osoan esango nuke, inor gutxi gogoratu da esateaz, dakigunagatik, Cervantesek ez zuela egundo ere bere deitura grafia horrekin idatzi: arrunki Ceruantes edo Cerbantes erabili zuen (hots, «v»-ren ordez «u» edo «b») eta, inoiz edo beste, Çerbantes (ahoskatu ere, ziur aski, «s» moduko batekin ahoskatuko zuen arrunki). Badirudi, hala ere, munduan inori ez zaiola bururatu On Kixoteren aitaren deitura bere jatorrizko grafiara ekartzea, hots, XVIII. mendeko ortografia-erreformaren aurreko moldeetara. Izan ere, sasoi hartan gaztelaniaren grafia ez zen gaur egun bezain finkoa eta, gainera, Cervantesek ez zuen inoiz bere deituraren grafia modu zehatz batean idazteko aparteko grinarik erakutsi. Eta, ororen buru, bera hil ondoko une zehazgabe batetik aurrera, historiako liburuetan eta mota guztietako aipamenetan Cervantes agertzen delako, mendez mende, horretara guztiok ohitu garelarik. Eta kitto.\nEta horra galdera: berdin jokatu beharko ote genuke euskaldunok Andima Ibinagabeitiari dagokionez? Bai eta ez. Gaur egun badakigu Andimak beti idatzi zuela Ibinagabeitia (hots, «n»-z) eta beste batzuk izan zirela bere deitura Ibiñagabeitia (hots, «ñ»-z) idazten hasi zirenak. Kurioski, bigarrenek izan dute arrakasta eta Andimaren beraren hautua lurperatua geratu da oraintxe arte. Baina, hil ondoren ia berrogei urte pasatu ondoren bere artikulu batean aurkitu dugularik katramila horren azalpena, zer egin behar dugu guk?\nHirugarrenez diogu erantzuna ez dela erraza, ezta ere automatikoa. Letra baten gora-behera horretan, arrazoi sendoak daude bi aldeetatik. Geuk «n»-z idaztea, hots, azken urteotako ohitura zuzentzea erabaki badugu, ez da izan soilik Andimaren beraren borondatea errespetatzeagatik, baizik eta gure uste apalean Onomastikari dagokionez euskararen batasun prozesua une honetan oraingoz definizio-fase batean dagoelako. Alegia, Cervantes ez bezala, Ibiñagabetia oraingoz ez da guztiz fosildu, oraingoz posible da Andimaren ohitura eta hautua errespetatzea. Oraingoz posible zaigu Ibinagabeitia idazten ohitzea. Hemendik beste berrogei urtera, demagun, guztiz anakronikoa izango zen mota horretako aldaketa bat planteatzea, euskara batuaren dinamikak de facto hainbat grafia finkatuko dituelako. Zorionez.\nZeren, ororen buru, euskararen beraren etorkizuna da jokoan dagoena. Irakur bedi arretaz Andimaren iritzia bere deituraren grafiaz. Garbi dio nahiago duela bere betiko ohiturari eutsi eta «n»-z idatzi, baina bigarren mailako kontua dela hori euskarak dituen premien aldean. Argi eta garbi.\nBada, irizpideak ematea erraza ez bada ere, badago bat eztabaidaezina: euskara batuaren prozesua. Horren arabera finkatuko da, datozen urtetan, euskaldunen deituren grafia. Gaurko erabaki txiki hau bide horretan doa. Etorriko dira gehiago. Euskaldun ororen esku dago prozesu horretan inplikatzea.\nAzkue Bibliotekaren zuzendaria\nBatasunaren baranoan, Andima Ibinagabeitia\n170. Literatur Emailura itzuli


A309 Gela. Deustoko Unibertsitatea (Bilboko Campusa)\nHurrengo solasaldian, Rita-Levi Montalciniren “elogio de la inperfección” liburuaren hitzaurrea eta lehen zatia komentatuko ditugu. Egilea zientzialari italiar ospetsu bat izan zen, 1986an Medikuntzako Nobel Saria jaso zuena Stanley Cohenekin batera nerbio-zuntzen hazkundea estimulatzen zuen proteina identifikatzeagatik.\nRita-Levik bizitza pertsonal eta akademikoan perfekzioa lortzearen alde egin zuen. Liburu hau bi ekintzek ematen zioten atseginaren emaitza da, eta erakusten digu inperfekzioa dela giza izaerari gehien egokitzen zaiona.\nBilboko campusa , Psikologia eta Hezkuntza Fakultatea , Ikerkuntza , Psikologia eta Hezkuntza\nElena Tuparevskaren doktorego tesiaren defentsa: "Social Exclusion in European Lifelong Learning: An...\nDefensa de la tesis doctoral de Francisco Javier San Martín titulada: "Factores de la cultura organi...\nDefensa de la tesis doctoral de Elena Tuparevska titulada: "Social Exclusion in European Lifelong Le...


Arangurengo Duatloia: Sakana Triatloi Taldea podiumean jaun eta jabe - Guaixe.eus\nArangurengo Duatloia: Sakana Triatloi Taldea podiumean jaun eta jabe\nGuaixe Sakanako Astekaria 2018-03-13 12:30 Kirola Sakana\nNafarroako Banakako Txapelketan, Sergio Garcia de Eulate hirugarrena sailkatu zen, Pitxi Gomez beteranoen 2 mailan txapelduna izan zen, Peio Bergara beteranoen 3 mailan txapelduna eta Iñaki Gallego PTS5M mailan txapelduna\nSakandarrak VI. Arangurengo Duatloian\n1.Xabier Arteaga (Kirol Bat): 58:38\n3. Sergio G. Eulate (Sakana): 59:12\n14. Javier Borrega (Sakana): 1:02:11\n17. Fco. Javier Gomez (Sakana): 1:02:11\n19. Ivan Sobredo (Sakana): 1:02:14\n21. Gorka G. Eulate (Sakana): 1:02:31\n37. Juan Carlos Gomez (Sakana): 1:03:44\n76. Isidro Asurabarrena (Sakana): 1:05:42\n80. Mikel Astiz (Hiruki): 1:06:20\n134. Gorka Chamorro (Sakana): 1:12:13\n156. Gaizka Mtnz. De Albeniz (Sakana): 1:18:19\n157. Peio Bergara (Sakana): 1:18:19\n170. Iñaki Gallego (Sakana): 1:20:50\n175. Aitor Lizarraga (Sakana): 1:25:39\n*Juan Luis Maiza (Sakana) erretiratu egin zen\nIgandean VI. Aranguren Bailarako Duatloia jokatu zen (5 km korrikan, 20 km bizikletan eta 2,5 km korrikan), aldi berean Nafarroako Banakako Sprint Triatloi Txapelketa zena. 227 duatletek parte hartu zuten, tartean 14 sakandarrek. Aipatzekoa da bikain ibili zirela gure duatletak. Sakana Triatloi Taldetik 13 kide aritu siren, eta podiumera igo ziren behin baino gehiagotan. Lasterketa Kirol Bat taldeko Xabier Arteagak (58:38) eta Nuria Rodriguezek (1:08:31) irabazi zuten, eta Sakana Triatloi Taldeko Sergio Garcia de Eulate hirugarrena sailkatu zen (59:12), podiumera igoz. Nafarroako Banakako Txapelketan hirugarrena izan zen altsasuarra. Bere hiru taldekide ere igo ziren podiumera: Francisco Javier “Pitxi” Gomez lehena sailkatu zen beteranoen 1. mailan (1:02:11), Peio Bergara lehena izan zen beteranoen 2 mailan (1:18:19) eta Iñaki Gallego lehena sailkatu zen PTS5M mailan (1:20:50). Hirurak euren kategorian lehen nafarrak izan ziren, Nafarroako txapeldunak, eta Arangurengo podiumak kolore laranja izan zuen.\nArangurengo proba larunbatean jokatuko den Altsasuko Duatloia prestatzeko bikain etorri zitzaien gure duatletei.\nProba nagusia baino lehen, kategoria txikiko probak jokatu ziren. Bertan ekin zioten denboraldiari Sakana Triatloi Taldeko duatleta gazteek. Aurrebenjaminetan Oihan Andueza bigarrena sailkatu zen, kimuetan Ekain Imaz hirugarrena eta Alain Razkin seigarrena, eta, azkenik, haurren emakumezkoetan Nahia Imaz bosgarrena eta gizonezkoetan Hegoi Lakuntza bosgarrena eta Xabier Borrega hamabigarrena.


Uraren eta zaborraren tasak eta ibilgailuen zerga %1 igoko dituzte Errezilen - Urola Kostako Hitza : Urola Kostako Hitza\nUraren eta zaborraren tasak eta ibilgailuen zerga %1 igoko dituzte Errezilen\nIaz ere igoera berbera onartu zuten hiru zerbitzu horietan, eta "progresibitate printzipioari eustea" erabaki dute. Aho batez onartu dituzte 2020rako Ordenantza Fiskalak urriko bilkuran.\nUr horniduraren tasa da igoko denetako bat. (Julene Frantzesena)\nErrezilgo Udalak hasierako onarpena eman die datorren urtean udalerrian indarrean izango diren Ordenantza Fiskalei. Horrela, Errezilgo biztanleek 2020an ordainduko dituzten udal tasa, zerga eta prezio publikoak zehaztu dituzte. Alegazioak aurkezteko epearen ondoren aldaketarik ez bada, joan den urriaren 3ko udal osoko bilkuran onartutako tasak eta zergak indarrean izango dira, beraz, datorren urtarrilaren 1etik aurrera. Aho batez onartu dituzte udal ordezkariek datorren urterako Ordenantza Fiskalak.\nTrakzio mekanikodun ibilgailuen gaineko zerga, ur horniduraren zerbitzuei dagokion tasa eta zabor bilketa zerbitzuaren tasa igotzea erabaki du udalak. Hiru kasuetan, %1ekoa izango da igoera. Igoera berbera izan zuten iaztik aurtengora zerga eta tasa horiek. “Progresibitate printzipioari eustea” lehenetsi dutela azaldu du Xebero Agirretxe alkateak: “Udal batzuetan zergak eta tasak izoztearen aldeko hautua egiten dute ahal dutenetan. Gure filosofia, ordea, igoerak modu progresiboan egitea da, herritarrei poltsikoan ahalik eta gutxien erasanez, baina hiru edo lau urtean ukitu gabe utzi eta gero kolpera dezenteko igoerak egin gabe, beti ere”.\nPrezio gehienak, mantendu\nGainerako tasa nagusi guztien kopuruak berdin mantenduko dituzte datorren urtean. Horrela, hilerriko tasa zein gimnasiokoa aurtengoaren igoalak izango dira.\nUmeen dantza ikastaroen eta pilatesekoen prezioak ere mantendu egingo dituzte. Trikiti eta pandero ikastaroek, aldiz, euro eta erdiko igoera izango dute erabiltzaileentzat. Ikastaro horietan ume bakoitzaren kostuaren erdia udalak ordaintzen du.


Hiru lehiaketa aukeran, irailaren 2a bitarte | Hitzen uberan\n← Antxiñe Mendizabalekin solasean\nTomás Hernández Mendizábalen txanda →\nHiru lehiaketa aukeran, irailaren 2a bitarte\nArabako Foru Aldundiak literatur arloko hiru lehiaketa ditu martxan. Edizio askoren ondorioz, dagoeneko oso sustraituak dauden hiru deialdi dira. Ignacio Aldecoa izena daraman lehiaketak ipuinak saritzen ditu. Ernestina de Champourcin lehiaketak, poesia lanak. Eta Becerro de Bengoa delakoak, aldiz, saiakera idatziak. Hiru lehiaketa hauetan modalitate bi daude aukeran; euskarazkoa eta gaztelaniazkoa. Eta hiru lehiaketetan epea berbera da: lanak aurkezteko azken eguna irailaren 2a izango da.\nIgnacio Aldecoa XLVII. ipuin lehiaketa\nAurkeztuko diren lanak 10 eta 25 orri artekoak izango dira. Inprenta-letraz (Arial 12 edo antzekoa) idatziko dira eta lerro artean espazio bikoitza utziko da. Lanak jatorrizkoak izango dira, inoiz argitaratu gabeak eta aurretik beste lehiaketa edo sariketa batean inolako saririk jaso gabekoak.\nLanen bi kopia aurkeztuko dira, sinatu gabeak, eta haietan bakarrik izenburua eta izengoitia jarriko dira.\nHoriekin batera gutun azal itxi bat aurkeztuko da, barruan datu hauek jasoko dituena: egilearen izen-abizenak, NANaren fotokopia edo, atzerritarra izanez gero, baliokidea, helbidea eta telefono zenbakia; eta gutun azalaren kanpoaldean izenburua, izengoitia eta zein lanetara aurkezten den zehaztuko da. Saritutako lanen gutun azalak baino ez dira irekiko.\nEra berean, lanarekin batera hirugarren oinarria betetzen dela egiaztatzen duen zinpeko aitorpena ere aurkeztuko da, hau da, ipuina argitaratu gabekoa dela eta beste lehiaketa edo sariketa batzuetan inolako saririk ez duela jaso egiaztatzen duen aitorpena. Zinpeko aitorpen hori gutun-azalaren barruan sartuko da esandako datu pertsonalekin batera.\n6.000 euroko saria euskarazko ipuin onenarentzat, beste 6.000 euroko saria gaztelaniazko ipuin onenarentzat.\nLanak aurkezteko epea 2018ko irailaren 3an bukatuko da. Arabako Foru Aldundiaren Euskara, Kultura eta Kirol Sailean entregatu edo hara bidali beharko dira – Probintzia plaza 5, 3. solairua. 01001 Vitoria-Gasteiz -, kanpoaldean “Ignacio Aldecoa ipuin lehiaketa” jarrita.\nXehetasun gehiago, ESTEKA HONETAN.\nErnestina de Champourcin XXIX. poesia lehiaketa\nAurkeztuko diren lanek gutxienez 500 bertso eta gehienez 700 izango dituzte; inprenta letraz (Arial 12 edo antzekoa) idatziko dira, eta letra artean espazio bikoitza utziko da. Egileak askatasun osoa izango du ahapaldiak, neurriak eta errima erabiltzeko. Lanak jatorrizkoak izango dira, inoiz argitaratu gabeak eta aurretik beste lehiaketa edo sariketa batean inolako saririk jaso gabekoak.\nLanen bi kopia aurkeztuko dira, sinatu gabeak, eta haietan izenburua eta izengoitia besterik ez dira jarriko. Horiekin batera gutun azal itxi bat aurkeztuko da, hauek jasoko dituena: egilearen izen-abizenak, NANaren fotokopia edo, atzerritarra izanez gero, baliokidea den identifikazio agiria, helbidea eta telefonoa; eta gutun azalaren kanpoaldean izenburua, izengoitia eta zein lehiaketara aurkezten den zehaztuko da. Saritutako lanei dagozkien gutun azalak baino ez dira irekiko.\nEra berean, lanarekin batera hirugarren oinarria betetzen dela egiaztatzen duen zinpeko aitorpena aurkeztuko da, hau da, lana argitaratu gabekoa dela eta beste lehiaketa edo sariketa batzuetan inolako saririk jaso ez duela egiaztatzen duen aitorpena. Zinpeko aitorpen hori gutun azalaren barruan sartuko da esandako datu pertsonalekin batera.\n2.000 euroko saria euskarazko poesia lan onenarentzat, beste 2.000 euroko saria gaztelaniazko poesia lan onenarentzat.\nLanak aurkezteko epea 2018ko irailaren 3an amaituko da. Arabako Foru Aldundiaren Euskara, Kultura eta Kirol Sailean aurkeztu edo hartara bidali beharko dira Probintzia plaza 5, 3. solairua. 01001 Gasteiz-; kanpoaldean “Ernestina de Champourcin poesia lehiaketa” jarri beharko da.\nBecerro de Bengoa XXX. saiakera saria\nAurkeztuko diren lanak 100 orrikoak izango dira gutxienez eta 150 orrikoak gehienez; inprenta letraz (Arial 12 edo antzekoa) idatziko dira, eta letra artean espazio bikoitza utziko da. Lanak jatorrizkoak izango dira, inoiz argitaratu gabeak eta aurretik beste lehiaketa edo sariketa batean inolako saririk jaso gabekoak.\nLanen bi kopia aurkeztuko dira, sinatu gabeak, eta haietan izenburua eta izengoitia besterik ez dira jarriko. Horiekin batera gutun azal itxi bat aurkeztuko da, hauek jasoko dituena: egilearen izen-abizenak, NANaren fotokopia edo, atzerritarra izanez gero, baliokidea, helbidea eta telefonoa; eta gutun azalaren kanpoaldean izenburua, izengoitia eta zein saritara aurkezten den zehaztuko da. Saritutako lanei dagozkien gutun azalak baino ez dira irekiko.\nEra berean, lanarekin batera hirugarren oinarria betetzen dela egiaztatzen duen zinpeko aitorpena aurkeztuko da, hau da, saiakera lana argitaratu gabekoa dela eta beste lehiaketa edo sariketa batzuetan inolako saririk jaso ez duela egiaztatzen duen aitorpena. Zinpeko aitorpen hori gutun azalaren barruan sartuko da esandako datu pertsonalekin batera.\n4.000 euroko saria euskarazko saiakera onenarentzat, beste 4.000 euroko saria gaztelaniazko saiakera onenarentzat.\nLanak aurkezteko epea 2018ko irailaren 3an amaituko da. Arabako Foru Aldundiaren Euskara, Kultura eta Kirol Sailean aurkeztu edo hartara bidali beharko dira Probintzia plaza 5, 3. solairua. 01001 Gasteiz-; kanpoaldean “Becerro de Bengoa saiakera saria” jarri beharko da.


Herrigintza demokratikoa hizpide hilaren 13an, Galarretako Oronan - Kronika\nHerrigintza demokratikoa hizpide hilaren 13an, Galarretako Oronan\nManuel Castells hizlaria.\nManuel Castells irakasleak inauguratuko du ‘Herrigintza Demokratikoaz, Etorkizuna Eraikitzen’ mintegia aurreko egunean. Donostian izango da hori, Foru Aldundiaren Jauregian, arratsaldeko 19:00etan hasita.\nGizarteak gobernu-erakundeekiko duen desafekzioa nabarmentzen dute Gipuzkoan egiten diren azterketa soziologiko gehienek; aldi berean, lurraldearen dinamikotasuna ere azpimarratzen dute.\nBi horiek batu eta geroaz aritzeko, mintegia antolatu du Oreki Fundazioak hilaren 13rako, hurrengo ostegunerako, Herrigintza demokratikoaz, Etorkizuna Eraikitzen izenburupean. Izan ere, antolatzaileak azaldu duenez, «gure herrigintzaren bi zutabe horiek (politikagintza eta gizartegintza) lankidetza eragingarrian jartzea litzateke etorkizuneko elkarbizitzarako dugun erronkarik nagusiena».\nGalarretako Orona Ideo eraikinean izango da mintegia, goizeko 09:15etan hasi eta eguerdiko 14:00ak bitarte.\nManuel Castells, aurretik\nMintegia ostegunean bada ere, aurreko egunean, Manuel Castells irakasleak egingo du irekiera-hitzaldia: «demokrazia liberalaren krisia izango du hizpide. Mendebaldean nagusi den sistemaren legitimitatea higatu duten prozesu globalen erroak azalduko ditu». Arratsaldeko 19:00etan hasita izango da, Donostiako Foru Aldundiaren egoitzan.\nGoiz osoan zehar\nHurrengo egunean, «hausnarketaren haria globaltasunetik tokikotasunera ekarriko da, egungo euskal herrigintzak dituen erronkak eta garabideak aztertzeko». Horretarako, politikagintzan eta gizarteko hainbat alorretan dabiltzanek eskainiko dituzten hitzaldi eta mahai-inguruekin goiz osoko programa osatu dute.\nHizlarien artean izango dira Mondragon Unibertsitateko irakasle Andoni Eizagirre eta Jon Sarasua; Deustuko irakasle Ion Muñoa; Tknikako Iñaki Mujika; Ubikareko Nerea Amenabar; Goierri Valleyko Jose Luis Perez; Xabier Barandiaran, Pello Otxandiano edota Mikel Diez-Sarasola.\nParte-hartzea irekia da, baina plaza mugatuak direla eta, aurretik eman behar da izena: orekigintza@gmail.com edo 687 736 587.


Sarrera / Ateak irekitzen ostera ere\nFermin Muguruzak The Suicide of Western Culture borrokako elektronika bikotearekin grabatu du B-Map 1917+100 diskoa. Maiatzean aurkeztuko du zuzenean\nB hizkia. Disko osoa zeharkatzen dute B hizkiarekin hasten diren hiriek: Berlin eta Bilbo, esaterako. Tartean, Brazzaville, Belgrad, Bogota, Baton Rouge eta Bartzelona, besteak beste. Hasieran, Beirut. «Al Jazeera katearentzat musika arabiarrari buruzko dokumental sorta bat egiten ari nintzen garaian, Beiruten kokatu nintzen, eta kateko ordezkarietako batek esan zidan garai batean hiru hiri izan zirela munduko informazio iturri nagusiak: Beirut, Bilbo eta Belfast. Albisteen hiru B-ak. Ohartu nintzen interes handia pizten duten beste gatazka asko B hizkiarekin hasten diren hirietan gertatzen direla: Bartzelona, Berlin… B hizkiaren mapa oso interesgarri bat aurkitu nuen».\nJoan den urtearen hasieran, berriz, Muguruzak hitzaldi batean parte hartu zuen, Bilbon, Meatzaleak zikloaren barruan. Eta B hizkiarekin hasten ziren sei hiri aukeratu, eta bere ibilbidearen errepasoa egin zuen. Orduan ikusi zuen diskoaren oinarria: «Ideia horrekin joan nintzen estudiora, eta Juanjori esan nion: Bila itzazu, esaterako, Bogota edo Beiruteko bideoak, eta proiekta itzazu». Muguruzak pantaila erraldoi bat zuen han, Black is Beltza-ren soinu banda egiteko erabiltzen zuena, eta, irudiak proiektatu bitartean, hitzak idaztziz eta grabatutako musikaren gaineko melodiak sortuz joan ziren. «Oso iradokitzailea eta irudimenezkoa izan zen. Orduan esan nien: Jaunak, hamar abesti ditugu, egin dezagun diskoa». Muguruzak materiala eraman zuen, eta, hitzak amaituta, joan den udan grabatu zituen ahotsak Bonberenean (Tolosa, Gipuzkoa), Karlos Osinagarekin. «Gero Bartzelonara itzuli nintzen, efektuak eta azken nahasketak gehitzeko. Hori dena urriaren 1aren inguruan izan zen. Data hori giltzarria izan da».\nUrriaren 1ean independentziari buruzko erreferenduma egin zuten Katalunian, eta Barcelona Sant Andreu kantuak ere egun haietan ikusi zuen argia. «Ez nuen pentsatua hain goiz ateratzea, baina urriaren 1aren aurreko asteburuan, The Suicide-ko Miquik idatzi zidan: Zer pena kantu hori amaitu gabe edukitzea, Barcelona antifeixista oihua eta guzti; orain da botatzeko garaia. Argi bat piztu zitzaidan. Kantu hau orain atera behar dugu! Ezin dugu itxaron. Katalunian orain gertatzen ari dena kontatu beharra dago, ekarpen interesgarria izan dadin gure ikuspegitik». Bi egunetan prestatu zuten bideoa, eta kantua ere egina zegoen. «Presazko abestien ideia hori oso interesgarria eta indartsua iruditzen zait. Gaur egun, erraztasun handia dago musika sortu eta partekatzeko, eta gero eta egingarriagoa da».\nPuzzle handi bat da B-Map 1917+100 disko osoa. Muguruzaren ibilbideko beste garai batzuei egindako keinuak ageri dira —adibidez, «Bartzelona fundamentalista, inoiz ez» dio Barcelona Sant Andreu-n, Bidasoa fundamentalista (1997) oroitaraziz, eta Kolpez kolpe-ko (1988) aizkoraren samplerra entzun daiteke Brazzaville, Egun on Kinshasa kantuan—, eta kantariaren lanean ohikoa izan den moduan, errealitatetik ateratako soinu eta ahotsek ere lekua izan dute kantuetan: «Betidanik gustatu zait errealitatetik ateratako ahotsen sanpleatu ukitu hori sartzea; Negu Gorriaken ondoren egindako lana identifikatzen du». Muguruzaren iritziz, «musika armazoiaren» parte dira, eta ugari dira diskoan: Ulrike Meinhofen ahotsa entzuten da Berlini dagokion piezan, Bobby Sandsen heriotzaren berri ematen duen irrati bateko grabazioa Belfastekoan… «Asko motibatzen naute baliabide horiek. Abestiak idazteko nik dudan modua da, aipuak eginez eta pertsonak aipatuz… raparen estiloan, zeinean beti egiten diren pertsonaien erreferentziak».\n«Duela hogei urte Dutekin egindako Ireki ateak diskoaz geroztik, hauxe da egin dudan diskorik gogorrena». Hondarribiko hirukotearekin grabatutako lan hura mugarri bat izan zen —Negu Gorriak desegin ondoren grabatu zuen, bakarkako bidea hasi aurretik—, eta B-Map 1917 + 100 ere inportantea da Muguruzaren ibilbidean. Izan ere, azkeneko urteetan, kantaria bere abestien berrikuspen fase batean sartuta egon da, eta lan berriak hortik «ihes egiteko» balio izan dio. «Disko honek balio du esateko: Inork uste bazuen honaino iritsi nintzela, oker zebilen. B-Map 1917+100 ez da disko anekdotiko bat edo kolaborazio bat soilik. Ez, ez. Nire disko bat da, TSOWC-rekin egina, baina pisu handia du nire ibilbide osoaren barruan. Horregatik diot El estado de las cosas edo Gure jarrera bat dela, 2017an, haiek ere lan kontzeptualak izan baitziren, euren erara».


Interpreteak: Joli Pascualena, Leire Celestino eta Paula Azcona. Kontzertu eszeniko honetan ahotsa, piano eta txeloaren soinuak musikaren historiako hainbat emakumezko abeslari eta musika egileren bertsio originalekin nahasten dira. XX eta XXI hamarkadan “zuzendu gabeak” izan diren emakumezko artista ezagun eta aparta batzuen omenaldia da.\nJanis Joplin, Chavela Vargas, María Callas, Dolly Parton eta Nina Simone besteak beste. Ikuskizuna lotzen duten testuek artista hoien bizitza pertsonala edota profesionalaren alde ezezagun eta urratzaileei buruzko begirada desberdina osatzen dute.\nSarrera aurreratua: 12 € SARRERAK EROSI\nLeihatilan: 15 € (Tabakalerako informazio puntuan (1. solairua) hasi baino ordubete lehenago), Online salmentan agortu ez badira.